               EUROPOS KOMISIJA
            Briuselis, 2015 12 09
            COM(2015) 627 final
            2015/0284(COD)
            Pasiūlymas
            EUROPOS PARLAMENTO IR TARYBOS REGLAMENTAS
            dėl internetinių turinio paslaugų tarpvalstybinio perkeliamumo užtikrinimo vidaus rinkoje
            (Tekstas svarbus EEE)
            {SWD(2015) 270 final}{SWD(2015) 271 final}

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindas ir tikslai

               Internetas tapo pagrindiniu turinio platinimo kanalu. 2014 m. internetu muzikos klausėsi, vaizdo įrašus žiūrėjo ir žaidimus žaidė 49 proc. Europos internautų
                  1
                – ateityje šis skaičius turėtų dar didėti. Naudojimąsi turiniu internete dar labiau palengvina planšetiniai kompiuteriai ir išmanieji telefonai  – 51 proc. ES internautų prie interneto jungiasi naudodami mobiliuosius prietaisus
                  2
               .

               Naudojimasis internetinėmis turinio paslaugomis sparčiai auga, be to, Europos gyventojai nešiojamaisiais prietaisais vis dažniau naudojasi ne tik savojoje, bet ir kitose šalyse, todėl tikisi, kad internetinėmis turinio paslaugomis galės naudotis būdami bet kurioje Sąjungos vietoje. Vienas iš pagrindinių Komisijos bendrosios skaitmeninės rinkos strategijos
                  3
                tikslų – suteikti naudotojams geresnę prieigą prie kūrinių visoje ES.

               Tarpvalstybinio perkeliamumo principas yra susijęs su internetinėmis turinio paslaugomis, kuriomis vartotojai gali teisėtai naudotis, ir turiniu, kurį jie nusipirko arba išsinuomojo internetu savo gyvenamosios vietos šalyje ir kuriuo nori galėti naudotis ir keliaudami Europos Sąjungoje. Vartotojų poreikis naudotis internetinių turinio paslaugų tarpvalstybiniu perkeliamumu yra didelis ir numatoma, kad jis dar didės
                  4
               . Tačiau, keliaudami Europos Sąjungoje, žmonės dažnai negali naudotis tokiu tarpvalstybiniu perkeliamumu arba gali juo naudotis tik ribotai. Užtikrinti internetinių turinio paslaugų tarpvalstybinį perkeliamumą Europos Sąjungoje neįmanoma arba sunku dėl teisių turėtojų taikomos licencijavimo praktikos ir (arba) paslaugų teikėjų komercinės praktikos.

               Šiuo pasiūlymu siekiama pašalinti tarpvalstybinio perkeliamumo kliūtis, kad būtų galima geriau patenkinti naudotojų poreikius ir skatinti vartotojams, paslaugų teikėjams ir teisių turėtojams naudingas inovacijas. Pasiūlyme nustatomas bendras požiūris, kurio turėtų būti laikomasi visoje Sąjungoje, kartu išlaikant aukštą teisių turėtojų apsaugos lygį. Taip šiuo pasiūlymu prisidedama prie siekio užtikrinti, kad vidaus rinka veiktų kaip erdvė be vidaus sienų, kurioje užtikrinama laisvė teikti paslaugas ir jomis naudotis.

               •Derėjimas su šioje politikos srityje galiojančiomis politikos nuostatomis

                  Bendrosios skaitmeninės rinkos strategijoje pasiūlyta įvairių iniciatyvų, kuriomis siekiama sukurti skaitmeninio turinio ir skaitmeninių paslaugų vidaus rinką. Šis pasiūlymas – viena iš pirmųjų strategijoje nurodytų iniciatyvų. Po jo bus pateikta kitų strategijoje nurodytų sričių iniciatyvų, įskaitant autorių teisių srities iniciatyvas. Tarpvalstybinio perkeliamumo kliūčių pašalinimas – pirmas svarbus žingsnis, kuriuo siekiama spręsti būtent kliūčių, trukdančių užtikrinti tarpvalstybinę turinio prieigą, klausimą, kuris yra svarbus vartotojams. Be to, dabar pats metas imtis tikslinių ankstyvosios intervencijos veiksmų šioje srityje, turint omenyje tai, kad artėja diena, nuo kurios Europos Sąjungoje keliaujantiems vartotojams nebebus taikomi tarptinklinio ryšio mokesčiai
                     5
                  .

               Šio pasiūlymo tikslas – nustatyti atvejus, kuriais kūrinių ir kitų saugomų objektų naudojimas šiame pasiūlyme nustatytais tarpvalstybinio perkeliamumo tikslais atitinka Direktyvos 96/9/EB
                  6
               , Direktyvos 2001/29/EB
                  7
               , Direktyvos 2006/115/EB
                  8
                ir Direktyvos 2009/24/EB
                  9
                tikslus.

               Šiuo pasiūlymu papildoma Direktyva 2006/123/EB dėl paslaugų vidaus rinkoje
                  10
                ir Direktyva 2000/31/EB dėl kai kurių informacinės visuomenės paslaugų, ypač elektroninės komercijos, teisinių aspektų vidaus rinkoje
                  11
               .

               Šiuo pasiūlymu taip pat prisidedama prie siekio gerinti audiovizualinės žiniasklaidos paslaugų tarpvalstybinę aprėptį, taigi juo papildoma Direktyva 2010/13/ES
                  12
               .

               •Derėjimas su kitomis Sąjungos politikos sritimis

               Sutarties dėl Europos Sąjungos veikimo (toliau – SESV) 167 straipsnyje nustatyta, kad, imdamasi veiksmų pagal Sutartis, Sąjunga atsižvelgia į kultūros aspektus. Šiuo pasiūlymu būtų pagerinta prieiga prie kultūrinio turinio, nes juo vartotojams būtų sudarytos sąlygos lengviau, taigi ir kokybiškiau naudotis turiniu keliaujant Europos Sąjungoje.

               Šiuo pasiūlymu prisidedama prie siekio remti vartotojų interesus, todėl jis dera su ES vartotojų apsaugos srities politika ir su SESV 169 straipsniu.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Pasiūlymas grindžiamas SESV 114 straipsniu. Šiuo straipsniu ES suteikiami įgaliojimai nustatyti priemones, kurių tikslas – sukurti vidaus rinką ir užtikrinti jos veikimą. Šis tikslas apima ir laisvę teikti paslaugas ir jomis naudotis.

               Internetinės turinio paslaugos, kurioms taikomas šis pasiūlymas, daugiausia grindžiamos Sąjungos lygmeniu suderintomis autorių teisėmis ir gretutinėmis teisėmis. Autorių teisių srityje ES suderino teises, kurios yra svarbios platinant kūrinius ir kitus saugomus objektus internetu (visų pirma, atgaminimo ir viešo paskelbimo teises ir teisę padaryti kūrinius prieinamus).

               Ši iniciatyva susijusi su tarpvalstybiniu naudojimusi šiomis suderintomis teisėmis įgyvendinant internetinių turinio paslaugų tarpvalstybinio perkeliamumo principą. Atsižvelgiant į tai, kad būtų daromas poveikis ES autorių teisių sistema suderintoms teisėms, tuo atveju, jei siūloma priemonė yra reglamentas, teisinis šios iniciatyvos pagrindas turi būti SESV 114 straipsnis.

               Tam tikri internetinių turinio paslaugų elementai, pavyzdžiui, sporto renginių turinys, žinios ir politiniai debatai, nebūtinai saugomi autorių teisėmis. Tačiau, jei toks turinys įtraukiamas į bet kokiomis priemonėmis perduodamą turinį, pavyzdžiui, jį imasi transliuoti transliuojančioji organizacija, teisių turėtojai gali pasinaudoti ES lygmeniu suderintomis gretutinėmis teisėmis, tokiomis kaip atgaminimo teisė arba teisė padaryti kūrinius prieinamus. Be to, sporto renginių, žinių ir pranešimų apie naujausius įvykius transliacijose dažnai būna ir autorių teisėmis saugomų elementų, tokių kaip įvadiniai ar baigiamieji vaizdo epizodai arba muzikinis garso takelis. Tokiems elementams taikoma ES suderinta sistema. Be to, tam tikri tokių transliacijų, susijusių su visuomenei itin reikšmingais įvykiais arba didelės visuomeninės svarbos renginiais, aspektai suderinti Direktyva 2010/13/ES. Siekiant užtikrinti visapusišką tarpvalstybinio perkeliamumo naudą vartotojams, svarbu į pasiūlymą įtraukti visus tokių transliacijų elementus.

               •Subsidiarumo principas (neišimtinės kompetencijos atveju)

               Internetinių turinio paslaugų perkeliamumas iš esmės yra tarpvalstybinio pobūdžio. Be to, kadangi autorių teisės ir gretutinės teisės yra suderintos ES lygmeniu, teisinę sistemą gali keisti tik Sąjunga. Taigi valstybės narės negali imtis teisėkūros veiksmų, kad užtikrintų tarpvalstybinį perkeliamumą. Todėl tokių veiksmų galima imtis tik ES lygmeniu.

               Veiksmingumo atžvilgiu tik ES lygmens intervenciniais veiksmais galima užtikrinti, kad vartotojų prieigos prie internetinių turinio paslaugų sąlygos visoje Europos Sąjungoje būtų vienodos. ES lygmens veiksmais taip pat bus užtikrinta akivaizdi nauda teisių turėtojams ir paslaugų teikėjams, nes tokiais veiksmais visoje Europoje bus nustatytos vienodos internetinių turinio paslaugų tarpvalstybinio perkeliamumo užtikrinimo sąlygos. Jais bus užtikrintas didesnis teisinis tikrumas ir nereikės tarpvalstybinio perkeliamumo tikslais persvarstyti visų suteiktų ir galiojančių licencijų.

               •Proporcingumas

               Šiuo pasiūlymu siekiama sudaryti palankesnes sąlygas užtikrinti internetinių turinio paslaugų tarpvalstybinį perkeliamumą (nuostata, kuria nustatoma paslaugos teikimo, prieigos prie jos ir naudojimosi ja vieta) ir paslaugos teikėjas įpareigojamas tam tikromis sąlygomis užtikrinti tarpvalstybinį perkeliamumą. Juo nustatoma tik tai, kas būtina nurodytoms problemoms išspręsti. Pasiūlymu nedaroma didelio poveikio teisių licencijavimui, todėl jo poveikis teisių turėtojų ir paslaugų teikėjų verslo modeliams yra nedidelis. Šiuo pasiūlymu teisių turėtojai ir paslaugų teikėjai nebus įpareigoti persvarstyti sutarčių, nes jam įsigaliojus visos sutarčių nuostatos, kurios prieštarauja įpareigojimui užtikrinti tarpvalstybinį perkeliamumą, neteks teisinės galios.

               Be to, dėl šio pasiūlymo paslaugų teikėjai nepatirs jokių neproporcingų išlaidų. Pasiūlymu nereikalaujama, kad internetinių turinio paslaugų teikėjas imtųsi priemonių tokių paslaugų teikimo kitoje nei abonento gyvenamosios vietos valstybė narė šalyje kokybei užtikrinti. Be to, nemokamai paslaugas siūlantys paslaugų teikėjai šiuo pasiūlymu neįpareigojami užtikrinti tarpvalstybinio perkeliamumo tuo atveju, jei jie nenustatinėja abonento gyvenamosios vietos valstybės narės, nes dėl tokio įpareigojimo jie turėtų smarkiai keisti savo paslaugų teikimo būdą ir gali būti, kad dėl to patirtų neproporcingų išlaidų.

               •Pasirinkta priemonė

               Reglamentas būtų tiesiogiai taikomas valstybėse narėse ir jose įsigaliotų tuo pačiu metu. Siekiant tikslo užtikrinti internetinių turinio paslaugų tarpvalstybinį perkeliamumą visoje ES, ši priemonė tiktų geriausiai. Ji suteiktų galimybę vienodai taikyti perkeliamumo taisykles visose valstybėse narėse ir ja būtų užtikrinta, kad teisių turėtojams ir internetinių paslaugų teikėjams iš skirtingų valstybių narių būtų taikomos tos pačios taisyklės.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Ex-post vertinimas ir (arba) galiojančių teisės aktų tinkamumo patikros

               Netaikoma.

               •Konsultacijos su suinteresuotosiomis šalimis

               2013 m. gruodžio mėn. – 2014 m. kovo mėn. buvo vykdoma plataus masto vieša konsultacija dėl ES autorių teisių taisyklių peržiūros. Atsakymuose į klausimus, susijusius su autorių teisių teritoriškumu, skirtingos suinteresuotųjų šalių grupės aiškiai kėlė tarpvalstybinio perkeliamumo klausimą. 2013 m. Komisija surengė suinteresuotųjų šalių dialogą „Europos licencijavimas“
                  13
               . Viena darbo grupė daugiausia dėmesio skyrė būtent tarpvalstybinio perkeliamumo klausimui.

               Pirmuosius dešimt 2015 m. mėnesių Komisija išsamiai diskutavo su suinteresuotosiomis šalimis (vartotojais, teisių turėtojais, sporto organizacijomis, transliuotojais, internetinių paslaugų teikėjais), be kita ko, per specialius suinteresuotųjų šalių praktinius seminarus, siekdama įvertinti galimų ES intervencinių veiksmų šioje srityje poveikį, be kita ko, aptarė galimus variantus.

               Apibendrinant susijusių suinteresuotųjų šalių nuomones dėl pasiūlymo, pasakytina, kad vartotojai apskritai palaiko idėją pagerinti tarpvalstybinę prieigą prie turinio internete, be kita ko, užtikrinti internetinių paslaugų tarpvalstybinį perkeliamumą; turinio sektoriaus subjektai, teisių turėtojų atstovai ir paslaugų teikėjai neprieštarauja internetinių turinio paslaugų tarpvalstybinio perkeliamumo idėjai, tačiau paprastai labiau norėtų, kad šioje srityje būtų taikomi pramonės inicijuojami sprendimai ir neprivalomos priemonės, o ne teisiniai įpareigojimai.

               Nors neprivaloma priemonė, pavyzdžiui, rekomendacija, kuria būtų skatinamas tarpvalstybinis perkeliamumas, galėtų paskatinti rinkos pokyčius šioje srityje, tokios priemonės veiksmingumas būtų labai nedidelis. Jis priklausytų nuo įvairių rinkos dalyvių priimamų komercinių sprendimų. Taigi tokia priemonė nebūtų vienodai įgyvendinama ir jos nepakaktų siekiant užtikrinti, kad ES vartotojams būtų sudarytos vienodos internetinių turinio paslaugų perkeliamumo visoje Sąjungoje sąlygos.

               Pasiūlyme atsižvelgta į įvairius suinteresuotosioms šalims nerimą keliančius aspektus, visų pirma, nemokamai paslaugas teikiantys ir vartotojo gyvenamosios vietos valstybės narės nenustatinėjantys paslaugų teikėjai juo nėra įpareigojami užtikrinti perkeliamumo; paslaugų teikėjai nėra įpareigojami užtikrinti, kad paslaugos teikimo kitose šalyse kokybė atitiktų tos paslaugos teikimo gyvenamosios vietos valstybėje narėje teikimo kokybę; šalims paliekama teisė susitarti dėl sąlygų, kuriomis būtų užtikrinta, kad paslauga būtų teikiama pagal reglamentą.

               •Tiriamųjų duomenų rinkimas ir naudojimas

               Pastaraisiais metais atlikta teisės
                  14
                ir ekonominių
                  15
                tyrimų dėl įvairių dabar galiojančių autorių teisių aspektų, be kita ko, dėl ES autorių teisių taisyklių teritoriškumo principo taikymo turinio perdavimui internetu.

               Be to, atlikta skaitmeninimo poveikio turinio kūrimui ir platinimui, taip pat tarpvalstybinei turinio prieigai tyrimų
                  16
               . Atlikta ir su sportu susijusių tyrimų
                  17
               .

               •Poveikio vertinimas

               Buvo atliktas šio pasiūlymo poveikio vertinimas
                  18
               . 2015 m. spalio 30 d. Reglamentavimo patikros valdyba jį įvertino teigiamai su sąlyga, kad bus patobulinti tam tikri poveikio vertinimo ataskaitos elementai. Galutiniame poveikio vertinime atsižvelgta į šias valdybos pastabas.

               Galutiniame poveikio vertinime nagrinėjamas bazinis scenarijus (intervencinių politikos veiksmų nesiimama) ir trys galimos politikos priemonės. 1 galima priemonė – suinteresuotosioms šalims skirtos Komisijos gairės, kuriomis internetinių turinio paslaugų teikėjai skatinami užtikrinti savo paslaugų tarpvalstybinį perkeliamumą visoje ES. 2 galima priemonė – ES lygmens intervenciniai veiksmai, kuriais būtų nustatyta, kad internetinių turinio paslaugų, teikiamų užtikrinant tarpvalstybinį perkeliamumą, teikimo, prieigos prie jų ir naudojimosi jomis vieta būtų laikoma vartotojo gyvenamosios vietos valstybė narė. 3 galima priemone, be pirmiau nurodytos tvarkos, i) internetinių turinio paslaugų teikėjai būtų įpareigoti užtikrinti tokių paslaugų tarpvalstybinį perkeliamumą ir ii) būtų nustatyta, kad visos tarpvalstybinį perkeliamumą ribojančios sutarčių nuostatos neturi teisinės galios.

               Vartotojų, teisių turėtojų ir paslaugų teikėjų atžvilgiu, siekiant nurodyto tikslo, veiksmingiausia būtų 3 galima priemonė. Pagal bazinį scenarijų, pasirinkus 1 galimą priemonę, tikėtina, kad audiovizualinio sektoriaus ir, kiek mažiau, populiariausių sporto renginių turinio teisių turėtojai nenorės užtikrinti savo turinio perkeliamumo. Pagal bazinį scenarijų, pasirinkus 1 arba 2 galimą priemonę, paslaugų teikėjai ir toliau galėtų riboti tarpvalstybinį perkeliamumą, o daugeliui jų ir toliau kiltų problemų (dėl sutartinių apribojimų), jei jie norėtų pasiūlyti tokią galimybę. Turėdami persvarstyti savo sudarytus licencijavimo susitarimus, ir teisių turėtojai, ir paslaugų teikėjai patirtų papildomų sandorio išlaidų. Taikant šias galimas priemones, tarpvalstybiniam perkeliamumui užtikrinti reikėtų daugiau laiko. Be to, šiomis galimomis priemonėmis vartotojams nebūtų užtikrintos vienodos paslaugos. Tik 3 galima priemone būtų veiksmingai užtikrinta, kad būtų siūloma tarpvalstybinio perkeliamumo galimybė ir tenkinami vartotojų poreikiai. Todėl nustatyta, kad geriausia rinktis 3 galimą priemonę.

               Palankiausiai įvertinta galima priemonė atitiktų vartotojų lūkesčius. Paslaugos, kuri teikiama užtikrinant perkeliamumą, vietos nustatymo tvarka būtų naudinga paslaugų teikėjams ir padėtų jiems geriau tenkinti savo klientų poreikius. Dėl turinio sektorių pasakytina, kad didžiausią poveikį, susijusį su tuo, kaip licencijuojamas turinys, pajustų audiovizualinis sektorius ir populiariausių sporto renginių turinio sektorius. Tačiau, kadangi įgyvendinant internetinių turinio paslaugų perkeliamumo principą paslaugos naudotojų skaičius nebūtų didinamas, o šis principas pats savaime neprieštarautų licencijų teritorinio išimtinumo sąlygai, numatoma, kad poveikis šiems sektoriams būtų nedidelis.

               Galimas išlaidas galima suskirstyti į tiesiogiai su intervenciniais veiksmais susijusias išlaidas, t. y. paslaugų teikėjų išlaidas, susijusias su abonento gyvenamosios vietos valstybės narės nustatymu, ir į galimas, tačiau su intervenciniais veiksmais tik netiesiogiai susijusias išlaidas, t. y. licencijų pritaikymo prie naujų taisyklių išlaidas ir paslaugų teikėjų išlaidas, susijusias su techninės infrastruktūros pritaikymu. Tokios su intervenciniais veiksmais tiesiogiai susijusios techninės išlaidos neturėtų būti didelės ir galėtų būti įtrauktos į įprastas paslaugų teikėjų programinės įrangos techninės priežiūros išlaidas. Apskaičiuoti su sutartiniais susitarimais susijusias išlaidas sudėtinga. Tačiau šiame pasiūlyme nebus reikalaujama persvarstyti sutarčių. Jame nenustatoma reikalavimų, susijusių su paslaugos, teikiamos užtikrinant tarpvalstybinį perkeliamumą, teikimo kokybe, taigi tuo atžvilgiu dėl jo nebūtų patirta jokių išlaidų (paslaugų teikėjams paliekama teisė užtikrinti šią kokybę savanoriškai arba įsipareigoti tai daryti sutartyse su vartotojais arba teisių turėtojais).

               •Reglamentavimo kokybė ir paprastinimas

               Pasiūlymas vienodai taikomas visoms įmonėms, įskaitant labai mažas įmones ir mažąsias bei vidutines įmones (toliau – MVĮ). Šiame pasiūlyme nustatytą paslaugos, teikiamos užtikrinant perkeliamumą, vietos nustatymo tvarką gali taikyti visos įmonės. Jei būtų nuspręsta netaikyti taisyklių MVĮ, sumažėtų priemonės veiksmingumas, nes daugelis internetinių paslaugų teikėjų yra MVĮ. Kadangi dėl šio pasiūlymo nebus patirta jokių didelių išlaidų, nėra būtina siekti kuo labiau sumažinti su atitikties užtikrinimu susijusias labai mažų įmonių arba MVĮ išlaidas.

               Pasiūlymas darys teigiamą poveikį konkurencingumui, nes padės diegti inovacijas internetinių turinio paslaugų srityje ir pritraukti daugiau šių paslaugų vartotojų. Pasiūlymas nedarys jokio poveikio tarptautinei prekybai.

               Pasiūlymu bus skatinama naudotis turinio paslaugomis internetu. Jis susijęs su internetine aplinka, nes būtent joje daugiausia ir kyla perkeliamumo poreikis. Šiuo pasiūlymu bus skatinamos inovacijos ir pažanga rinkoje, nes jis bus taikomas visoms internetinėms turinio paslaugoms, nepriklausomai nuo naudojamų prietaisų ar technologijų. Todėl šiuo pasiūlymu atsižvelgiama į technologijų naujoves ir jis yra tinkamai pritaikytas skaitmeninei ir internetinei aplinkai.

               •Pagrindinės teisės

               Pasiūlymo poveikis autorių teisėms, kaip nuosavybės teisėms, arba laisvei užsiimti verslu, nustatytoms Europos pagrindinių teisių chartijoje (16 ir 17 straipsniuose), bus nedidelis. Priemonė būtų pagrįsta, atsižvelgiant į Sutartyje nustatytą pagrindinę laisvę teikti paslaugas ir jomis naudotis kitose šalyse. Nurodytų laisvių apribojimai (t. y. paslaugos, teikiamos užtikrinant perkeliamumą, vietos nustatymo tvarka, įpareigojimas užtikrinti tarpvalstybinį perkeliamumą ir visų šiam įpareigojimui prieštaraujančių sutartinių nuostatų pripažinimas neturinčiomis teisinės galios) būtų pateisinami, atsižvelgiant į tikslą užtikrinti internetinių turinio paslaugų tarpvalstybinį perkeliamumą vidaus rinkoje.

               4.POVEIKIS BIUDŽETUI

               Pasiūlymas neturi poveikio Europos Sąjungos biudžetui.

               5.KITI ELEMENTAI

               •Įgyvendinimo planai ir stebėjimo, vertinimo ir ataskaitų teikimo tvarka

               Pasiūlymo poveikio stebėjimo procesą sudarys du etapai.

               Pirmasis etapas prasidės vos priėmus teisėkūros procedūra priimamą aktą ir tęsis iki šio akto taikymo pradžios. Šiame etape, siekiant užtikrinti darnų požiūrį, daugiausia dėmesio bus skiriama tam, kaip rinkos dalyviai rengiasi įgyvendinti reglamentą valstybėse narėse. Siekdama išsiaiškinti, kaip galėtų padėti pereiti prie naujųjų taisyklių, Komisija rengs susitikimus su valstybių narių atstovais ir atitinkamomis suinteresuotosiomis šalimis.

               Antrasis etapas prasidės nuo reglamento taikymo pradžios dienos – jame daugiausia dėmesio bus skiriama taisyklių poveikiui. Atliekant šį stebėjimą ypač atidžiai bus stebimas poveikis MVĮ ir vartotojams.

               •Išsamus konkrečių šio pasiūlymo nuostatų paaiškinimas

               1 straipsnyje nurodomas pasiūlymo tikslas ir taikymo sritis. Pasiūlyme bus nustatytas bendras metodas, kuriuo bus užtikrinta, kad internetinių turinio paslaugų, kurios teikiamos laikantis perkeliamumo principo, Sąjungos abonentai turėtų galimybę šiomis paslaugomis naudotis ir laikinai būdami kitoje valstybėje narėje (tarpvalstybinis perkeliamumas).

               2 straipsnyje pateikiamos terminų apibrėžtys. Šie terminai turės būti vienodai aiškinami visoje ES. Šiame straipsnyje abonentas apibrėžiamas kaip vartotojas, kuris pagal internetinės turinio paslaugos teikimo sutartį turi prieigą prie šios paslaugos ir gali ja naudotis savo gyvenamosios vietos valstybėje narėje. Vartotojas apibrėžiamas kaip bet kuris fizinis asmuo, kuris pagal sutartis, kurioms taikomas šis reglamentas, veikia siekdamas tikslų, nesusijusių su jo verslu, prekyba, amatu ar profesija.

               2 straipsnyje pateikiamos ir terminų „gyvenamosios vietos valstybė narė“, „laikinas buvimas“, „internetinė turinio paslauga“ ir „perkeliamumas“ apibrėžtys. Gyvenamosios vietos valstybė narė – valstybė narė, kurioje abonentas nuolat gyvena. Laikinas buvimas – abonento buvimas ne savo gyvenamosios vietos, o kitoje valstybėje narėje. Internetinė turinio paslauga patenka į šio pasiūlymo taikymo sritį, jei: i) ji yra teisėtai teikiama internetu gyvenamosios vietos valstybėje narėje; ii) ji teikiama laikantis perkeliamumo principo; iii) ji yra audiovizualinės žiniasklaidos paslauga, apibrėžta Europos Parlamento ir Tarybos direktyvoje 2010/13/ES
                  19
               , arba paslauga, kurios pagrindinė savybė yra prieigos prie kūrinių, kitų objektų arba transliuojančiųjų organizacijų transliacijų teikimas. Perkeliamumas šiame reglamente reiškia abonentų galimybę veiksmingai naudotis prieiga prie internetinės turinio paslaugos ir pačia paslauga gyvenamosios vietos valstybėje narėje, kai prieiga neapribota konkrečia vieta. Pasiūlyme numatyti du su internetinėmis turinio paslaugomis susiję scenarijai: i) paslaugos, teikiamos už piniginį (tiesioginį arba netiesioginį) užmokestį; ii) paslaugos, teikiamos nemokamai su sąlyga, kad paslaugos teikėjas nustato abonento gyvenamosios vietos valstybę narę. Netiesioginio užmokesčio pavyzdys – atvejis, kai abonentas moka už paslaugų paketą, kurį sudaro telekomunikacijų paslauga ir kito paslaugų teikėjo teikiama internetinė turinio paslauga. Jei internetinė turinio paslauga abonentui teikiama nemokamai, paslaugos teikėjas tarpvalstybinį perkeliamumą abonentui privalo užtikrinti tik tuo atveju, jei nustatinėja abonento gyvenamosios vietos valstybę narę. Todėl, jei, pavyzdžiui, vartotojas tik sutinka su internetinės turinio paslaugos teikimo sąlygomis, tačiau nesiregistruoja tokios paslaugos svetainėje (taigi paslaugos teikėjas nenustato tokio vartotojo gyvenamosios vietos valstybės narės), paslaugos teikėjas neprivalės užtikrinti tokios paslaugos tarpvalstybinio perkeliamumo.

               3 straipsnyje paslaugos teikėjas įpareigojamas suteikti abonentui galimybę naudotis internetine turinio paslauga jam laikinai būnant kitoje valstybėje narėje. Turi būti užtikrintas toks pats, kaip gyvenamosios vietos valstybėje narėje siūlomas, turinys, galimybė naudotis tokiais pačiais prietaisais, tokiu pačiu jų skaičiumi ir tokiomis pačiomis funkcijomis. Tačiau šis įpareigojimas neapima jokių tokios paslaugos teikimo kokybės reikalavimų, taikomų, kai paslauga teikiama gyvenamosios vietos valstybėje narėje. Kai paslaugos teikėjas paslaugą teikia užtikrindamas tarpvalstybinį perkeliamumą, jis neatsako už žemesnę jos teikimo kokybę, kurią, pavyzdžiui, gali lemti ribotos interneto ryšio galimybės. Nepaisant to, jei paslaugos teikėjas aiškiai sutinka užtikrinti abonentams tam tikro lygio paslaugos teikimo kokybę tuo metu, kai jie laikinai būna kitose valstybėse narėse, jis privalo laikytis tokio susitarimo. Be to, šiuo reglamentu paslaugos teikėjas bus įpareigotas informuoti abonentą apie internetinės paslaugos teikimo kokybę tuo atveju, kai tos paslaugos prieiga ir ta paslauga bus naudojamasi ne gyvenamosios vietos, o kitoje valstybėje narėje.

               4 straipsnyje nustatoma paslaugos, kuri teikiama užtikrinant perkeliamumą, vietos nustatymo tvarka: kitoje valstybėje narėje laikinai būnančiam abonentui siūlomos paslaugos teikimo, prieigos prie jos ir naudojimosi ja vieta laikoma tik gyvenamosios vietos valstybė narė. Autorių teisių ir gretutinių teisių licencijų atveju tai reiškia, kad, kai paslauga vartotojams teikiama užtikrinant tarpvalstybinį perkeliamumą, atitinkamų su autorių teisėmis susijusių veiksmų vieta laikoma tik gyvenamosios vietos valstybė narė. Ši nuostata taikoma ir visais kitais tikslais, susijusiais su paslaugos, teikiamos užtikrinant tarpvalstybinį perkeliamumą, teikimu, prieiga prie jos ir naudojimusi ta paslauga.

               Be to, 5 straipsnyje nustatoma, kad visos įpareigojimui užtikrinti tarpvalstybinį perkeliamumą prieštaraujančios sutarčių sąlygos, visų pirma sąlygos, kuriomis ribojamos su internetinių turinio paslaugų tarpvalstybiniu perkeliamumu susijusios vartotojų galimybės arba paslaugų teikėjų galimybės užtikrinti šį perkeliamumą, neturi teisinės galios. Neturinčiomis teisinės galios laikomos ir visos sutarčių sąlygos, prieštaraujančios teisiniam mechanizmui, kuriuo paslaugų teikėjams suteikiama galimybė vykdyti įpareigojimą užtikrinti tarpvalstybinį perkeliamumą. Tai taikoma visiems sutartiniams susitarimams, įskaitant teisių turėtojų ir paslaugų teikėjų susitarimus bei paslaugų teikėjų ir jų klientų susitarimus. Tačiau teisių turėtojai gali reikalauti paslaugų teikėjo imtis priemonių patikrinti, ar paslauga teikiama laikantis reglamento. Pasiūlyme nustatoma apsaugos sąlyga, kuria numatoma, kad priemonės, kurių reikalaujama imtis, turi būti pagrįstos ir neviršyti to, kas būtina jų tikslui pasiekti.

               6 straipsnyje numatoma, kad asmens duomenys pagal šį reglamentą tvarkomi laikantis Direktyvos 95/46/EB ir Direktyvos 2002/58/EB.

               7 straipsnyje nustatoma, kad reglamentas taikomas ir sutartims bei teisėms, sudarytoms ir įgytoms iki reglamento taikymo pradžios dienos, jei jos yra svarbios paslaugos teikimui, prieigai prie jos ir naudojimuisi ta paslauga.

                  8 straipsnyje nustatoma, kad reglamentas pradedamas taikyti praėjus šešiems mėnesiams nuo jo paskelbimo Oficialiajame leidinyje.

               2015/0284 (COD)

               Pasiūlymas

               EUROPOS PARLAMENTO IR TARYBOS REGLAMENTAS

               dėl internetinių turinio paslaugų tarpvalstybinio perkeliamumo užtikrinimo vidaus rinkoje

               (Tekstas svarbus EEE)

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo, ypač į jos 114 straipsnį,

               atsižvelgdami į Europos Komisijos pasiūlymą,

               teisėkūros procedūra priimamo akto projektą perdavus nacionaliniams parlamentams,

               atsižvelgdami į Europos ekonomikos ir socialinių reikalų komiteto nuomonę
                  20
               ,

               atsižvelgdami į Regionų komiteto nuomonę
                  21
               ,

               laikydamiesi įprastos teisėkūros procedūros,

               kadangi:

               (1)vidaus rinka – tai erdvė be vidaus sienų, pagrįsta, inter alia, laisvo paslaugų ir asmenų judėjimo principu, todėl būtina numatyti, kad vartotojai galėtų naudotis internetinėmis turinio paslaugomis, kuriomis suteikiama prieiga prie tokio turinio kaip muzika, žaidimai, filmai ar sporto renginių turinys, ne tik savo gyvenamosios vietos valstybėje narėje, bet ir laikinai būdami kitose Sąjungos valstybės narėse. Todėl turėtų būti pašalintos prieigos prie tokių internetinių turinio paslaugų ir naudojimosi tomis paslaugomis kitose valstybėse kliūtys;

               (2)tobulėjant technologijoms vis plačiau naudojami nešiojamieji prietaisai, kaip antai planšetiniai kompiuteriai ir išmanieji telefonai, todėl vartotojams tampa vis lengviau naudotis internetinėmis turinio paslaugomis, nes šie prietaisai suteikia jiems prieigą prie tų paslaugų, kad ir kur jie būtų. Vartotojų poreikis naudotis prieiga prie turinio ir novatoriškų internetinių paslaugų ne tik savo šalyje, bet ir laikinai būnant kitoje Sąjungos valstybėje narėje, sparčiai auga;

               (3)vartotojai ir paslaugų teikėjai vis dažniau sudaro sutartinius susitarimus dėl internetinių turinio paslaugų teikimo. Tačiau teisę naudotis internetinėmis turinio paslaugomis savo šalyje įgiję vartotojai, laikinai būdami kitoje Sąjungos valstybėje narėje, dažnai negali naudotis tų paslaugų prieiga ir tomis paslaugomis;

               (4)esama įvairių kliūčių, trukdančių teikti šias paslaugas vartotojams tuo metu, kai jie laikinai būna kitoje valstybėje narėje. Kai kurios internetinės paslaugos apima pagal Sąjungos teisę autorių ir (arba) gretutinėmis teisėmis saugomą turinį, tokį kaip muzika, žaidimai ar filmai. Internetinių turinio paslaugų tarpvalstybinio perkeliamumo kliūčių visų pirma kyla dėl to, kad autorių ir (arba) gretutinėmis teisėmis saugomo turinio, kaip antai audiovizualinių kūrinių, perdavimo teisės dažnai licencijuojamos teritoriniu pagrindu, taip pat dėl to, kad internetinių paslaugų teikėjai gali nuspręsti paslaugas siūlyti tik konkrečiose rinkose;

               (5)tai pasakytina ir apie kitą turinį, pavyzdžiui, sporto renginių turinį, kuris nėra saugomas autorių ir (arba) gretutinėmis teisėmis pagal Sąjungos teisę, bet gali būti saugomas autorių teisėmis, gretutinėmis teisėmis arba kitais konkrečiais teisės aktais pagal nacionalinę teisę; be to, tokių renginių organizatoriai tokį turinį dažnai licencijuoja, o internetinių paslaugų teikėjai siūlo jį teritoriniu pagrindu. Todėl transliuojančiųjų organizacijų vykdomos tokio turinio transliacijos yra saugomos gretutinėmis teisėmis, kurios yra suderintos Sąjungos lygmeniu. Be to, tokio turinio transliacijose dažnai būna autorių teisėmis saugomų elementų, tokių kaip muzika, įvadiniai ar baigiamieji vaizdo epizodai arba grafikos elementai. Be to, tam tikri tokių transliacijų, susijusių su visuomenei itin reikšmingais įvykiais arba didelės visuomeninės svarbos renginiais, aspektai, susiję su tikslu parengti trumpus naujienų pranešimus, suderinti Europos Parlamento ir Tarybos direktyva 2010/13/ES
                  22
               . Galiausiai Direktyvoje 2010/13/ES apibrėžtos audiovizualinės žiniasklaidos paslaugos apima paslaugas, kuriomis teikiama prieiga prie tokio turinio, kaip sporto renginių turinys, žinios ar pranešimai apie naujausius įvykius;

               (6)todėl internetinės turinio paslaugos vis dažniau parduodamos paketais, kuriuose autorių ir (arba) gretutinėmis teisėmis nesaugomas turinys yra neatskiriamai sujungiamas su autorių ir (arba) gretutinėmis teisėmis saugomu turiniu, labai nesumažinant vartotojams teikiamos paslaugos vertės. Tai visų pirma pasakytina apie populiariausią turinį, tokį kaip sporto ar kitų vartotojams labai svarbių renginių turinys. Siekiant suteikti paslaugų teikėjams galimybę užtikrinti vartotojams visapusišką prieigą prie jų teikiamų internetinių turinio paslaugų, šis reglamentas turi būti taikomas ir tokiam teikiant internetines turinio paslaugas siūlomam turiniui, taigi jis turi būti taikomas Direktyvoje 2010/13/ES apibrėžtoms audiovizualinės žiniasklaidos paslaugoms ir visoms transliuojančiųjų organizacijų transliacijoms;

               (7)teisės, kuriomis saugomi kūriniai ir kiti objektai, suderintos, inter alia, Europos Parlamento ir Tarybos direktyva 96/9/EB
                  23
               , Europos Parlamento ir Tarybos direktyva 2001/29/EB
                  24
               , Europos Parlamento ir Tarybos direktyva 2006/115/EB
                  25
                ir Europos Parlamento ir Tarybos direktyva 2009/24/EB
                  26
               ;

               (8)todėl internetinių turinio paslaugų teikėjai, kurie naudojasi kūriniais ir kitais saugomais objektais, kaip antai knygomis, audiovizualiniais kūriniais, muzikos įrašais arba transliacijomis, turi turėti teisę naudoti tokį turinį atitinkamose teritorijose;

               (9)norėdamas perduoti autorių arba gretutinėmis teisėmis saugomą turinį internetinių paslaugų teikėjas turi gauti atitinkamų teisių turėtojų, kaip antai autorių, atlikėjų, prodiuserių ar transliuojančiųjų organizacijų, leidimą dėl turinio, kuris būtų įtrauktas į perduodamą turinį. Tai galioja ir tuo atveju, kai tokio perdavimo tikslas – suteikti vartotojui galimybę parsisiųsti turinį, kad jis galėtų naudotis internetine turinio paslauga;

               (10)įsigyti atitinkamų teisių licenciją ne visada įmanoma, visų pirma tais atvejais, kai taikomos išimtinės teisių į turinį licencijos. Kad būtų užtikrintas teritorinis išimtinumas, internetinių paslaugų teikėjai licencijų sutartyse su teisių turėtojais, įskaitant transliuojančiąsias organizacijas ar renginių organizatorius, dažnai įsipareigoja neleisti savo abonentams naudotis jų teikiamos paslaugos prieiga ir ta paslauga už teritorijos, kuriai galioja paslaugų teikėjo turima licencija, ribų. Dėl šių sutartyse nustatytų apribojimų paslaugų teikėjai turi imtis įvairių priemonių, pavyzdžiui, užtikrinti, kad prieiga prie jų paslaugų nebūtų suteikta, jei bandančiojo ja pasinaudoti IP adresas yra už atitinkamos teritorijos ribų. Todėl viena iš internetinių turinio paslaugų tarpvalstybinio perkeliamumo kliūčių yra internetinių paslaugų teikėjų ir jų abonentų sudarytų sutarčių nuostatos, kurios savo ruožtu atspindi teritorinių apribojimų sąlygas, nustatytas tų paslaugų teikėjų ir teisių turėtojų sudarytose sutartyse;

               (11)be to, Teismas sprendime „Football Association Premier League“ ir kiti sujungtose bylose C-403/08 ir C-429/08 (EU:C:2011:631) konstatavo, kad tam tikri paslaugų teikimo apribojimai negali būti pateisinami tikslu apsaugoti intelektinės nuosavybės teises;

               (12)todėl šiuo reglamentu siekiama pritaikyti teisinę sistemą taip, kad būtų užtikrinta, kad teisių licencijavimas nekliudytų internetinių turinio paslaugų tarpvalstybiniam perkeliamumui Sąjungoje ir kad būtų galima užtikrinti šį perkeliamumą;

               (13)todėl šis reglamentas turėtų būti taikomas internetinėms turinio paslaugoms, kurias paslaugų teikėjas, gavęs iš teisių turėtojų atitinkamas konkrečiai teritorijai galiojančias teises, pagal sutartį teikia savo abonentams bet kokiomis priemonėmis, įskaitant srautinį duomenų siuntimą, parsisiuntimą ar bet kokį kitą metodą, kuriuo suteikiama galimybė naudotis tuo turiniu. Taikant šį reglamentą, internetinių turinio paslaugų teikimo sutartimi neturėtų būti laikoma registracija gauti pranešimus apie turinį arba paprastas sutikimas su HTML slapukų naudojimu;

               (14)šis reglamentas neturėtų būti taikomas internetinėms paslaugoms, kurios nėra Direktyvoje 2010/13/ES apibrėžtos audiovizualinės žiniasklaidos paslaugos ir kurias teikiant kūriniai, kiti objektai arba transliuojančiųjų organizacijų transliacijos naudojami tik papildomai. Tokios paslaugos apima svetaines, kuriose kūriniai ar kiti saugomi objektai naudojami tik papildomai (pavyzdžiui, kaip fonas naudojami grafiniai elementai ar muzika) ir kurių pagrindinis tikslas yra, pavyzdžiui, prekių pardavimas;

               (15)šis reglamentas turėtų būti taikomas tik toms internetinėms turinio paslaugoms, kurių prieiga ir kuriomis abonentai gali veiksmingai naudotis valstybėje narėje, kurioje jie nuolat gyvena, ir ta prieiga nėra apribota konkrečia vieta, nes netikslinga reikalauti, kad paslaugų teikėjai, kurie savo šalyje nesiūlo paslaugų laikydamiesi perkeliamumo principo, siūlytų tokias paslaugas kitose šalyse;

               (16)šis reglamentas turėtų būti taikomas internetinėms turinio paslaugoms, teikiamoms už piniginį užmokestį. Tokių paslaugų teikėjai gali nustatyti savo abonentų gyvenamosios vietos valstybę narę. Teisė naudotis internetine turinio paslauga turėtų būti laikoma įgyta už piniginį užmokestį, nepriklausomai nuo to, ar toks mokėjimas atliekamas tiesiogiai internetinių turinio paslaugų teikėjui, ar kitai šaliai, pavyzdžiui, paslaugų teikėjui, siūlančiam paslaugų paketą, kurį sudaro telekomunikacijų paslauga ir kito teikėjo teikiama internetinė turinio paslauga;

               (17)internetinės turinio paslaugos, teikiamos nemokamai, taip pat patenka į šio reglamento taikymo sritį, jeigu jų teikėjai nustato savo abonentų gyvenamosios vietos valstybę narę. Šis reglamentas neturėtų būti taikomas internetinėms turinio paslaugoms, kurios teikiamos nemokamai ir kurių teikėjai nenustato savo abonentų gyvenamosios vietos valstybės narės, nes jas įtraukus iš esmės pasikeistų šių paslaugų teikimo būdas ir dėl to atsirastų neproporcingų išlaidų. Nustatant vartotojo gyvenamosios vietos valstybę narę turėtų būti remiamasi informacija, kaip antai licencijos mokesčio už kitas paslaugas, teikiamas gyvenamosios vietos valstybėje narėje, mokėjimu, sutartimi dėl interneto arba telefono ryšio, IP adresu ar kitu tapatumo nustatymo būdu, jei juo paslaugų teikėjas gali patikimai nustatyti savo abonentų gyvenamosios vietos valstybę narę;

               (18)siekiant užtikrinti internetinių turinio paslaugų tarpvalstybinį perkeliamumą būtina reikalauti, kad internetinių paslaugų teikėjai suteiktų savo abonentams galimybę naudotis paslauga laikino buvimo valstybėje narėje, suteikiant jiems prieigą prie to paties turinio, galimybę naudotis tokiais pačiais prietaisais, tokiu pačiu jų skaičiumi ir tokiomis pačiomis funkcijomis, kaip siūloma jų gyvenamosios vietos valstybėje narėje. Šis įpareigojimas yra privalomas, todėl šalys negali jo netaikyti, nukrypti nuo jo arba pakeisti jo poveikį. Bet kokie paslaugų teikėjo veiksmai, dėl kurių būtų užkirstas kelias abonentui gauti prieigą prie paslaugos arba ja naudotis laikinai esant kitoje valstybėje narėje, pavyzdžiui, paslaugų funkcijų arba jų teikimo kokybės apribojimai, reikštų, kad apeinamas įpareigojimas užtikrinti internetinių turinio paslaugų tarpvalstybinį perkeliamumą ir todėl prieštarautų šiam reglamentui;

               (19)reikalaujant, kad internetinės turinio paslaugos abonentams, laikinai esantiems kitose valstybėse narėse nei jų gyvenamosios vietos valstybė narė, būtų teikiamos tokios pačios kokybės kaip ir gyvenamosios vietos valstybėje narėje, paslaugų teikėjai, taigi ir abonentai, galėtų patirti didelių išlaidų. Todėl šiuo reglamentu netikslinga reikalauti, kad internetinės turinio paslaugos teikėjas imtųsi priemonių didesnei tokių paslaugų teikimo kokybei, nei ta, kuri gali būti suteikta per abonento, laikinai esančio kitoje valstybėje narėje, pasirinktą vietinę interneto prieigą, užtikrinti. Tokiais atvejais paslaugos teikėjas neatsako už žemesnę jos teikimo kokybę. Nepaisant to, jei paslaugos teikėjas aiškiai sutinka užtikrinti abonentams tam tikro lygio paslaugos teikimo kokybę tuo metu, kai jie laikinai bus kitose valstybėse narėse, jis privalo laikytis tokio susitarimo;

               (20)siekiant užtikrinti, kad internetinių turinio paslaugų teikėjai laikytųsi įpareigojimo užtikrinti savo paslaugų tarpvalstybinį perkeliamumą neįgydami atitinkamų teisių kitoje valstybėje narėje, būtina nustatyti, kad tie paslaugų teikėjai, kurie teisėtai teikia perkeliamas internetines turinio paslaugas abonentų gyvenamosios vietos valstybėje narėje, visada turi teisę teikti jiems tokias paslaugas kai jie laikinai yra kitoje valstybėje narėje. Tai turėtų būti pasiekta taikant nuostatą, jog laikoma, kad tokia internetinė turinio paslauga teikiama, prieiga prie jos užtikrinama ir ji naudojama abonento gyvenamosios vietos valstybėje narėje;

               (21)licencijuojant autorių teises ir gretutines teises tai reiškia, kad atitinkamų atkūrimo, viešo paskelbimo ir prieigos prie kūrinių ir kitų saugomų objektų suteikimo veiksmų, taip pat duomenų bazių, apsaugotų sui generis teisėmis, perkėlimo arba panaudojimo veiksmų, kurie vykdomi, kai paslauga teikiama abonentams, kai jie laikinai yra kitoje valstybėje narėje nei savo gyvenamosios vietos valstybė narė, vieta turėtų būti laikoma abonentų gyvenamosios vietos valstybė narė. Todėl turėtų būti laikoma, kad paslaugų teikėjai vykdo tokius veiksmus remdamiesi susijusių teisių turėtojų atitinkamais leidimais šių abonentų gyvenamosios vietos valstybės narės atžvilgiu. Kai paslaugų teikėjai gali vykdyti viešo paskelbimo arba atkūrimo veiksmus abonento valstybėje narėje remdamiesi atitinkamų teisių turėtojų leidimu, abonentas, laikinai esantis kitoje valstybėje narėje nei jo gyvenamosios vietos valstybė narė, turėtų turėti galimybę naudotis prieiga prie paslaugos ir pačia paslauga ir, prireikus, atlikti reikiamus atkūrimo veiksmus, pavyzdžiui, parsisiuntimo, kuriuos atlikti jis turėtų teisę savo gyvenamosios vietos valstybėje narėje. Laikoma, kad kai paslaugų teikėjas teikia internetines turinio paslaugas abonentui, laikinai esančiam kitoje valstybėje narėje nei jo gyvenamosios vietos valstybė narė, ir abonentas naudojasi tokia paslauga pagal šį reglamentą, autorių teisės ir gretutinės teisės ar bet kokios kitos teisės, susijusios su paslaugos turinio naudojimu, nepažeidžiamos;

               (22)paslaugų teikėjai neturėtų būti atsakingi už bet kokių sutartinių nuostatų, kurios prieštarauja šiai prievolei leisti savo abonentams naudotis paslauga jų laikino buvimo valstybėje narėje metu, pažeidimą. Todėl sutartinės nuostatos, kuriomis siekiama uždrausti arba apriboti internetinių turinio paslaugų tarpvalstybinį perkeliamumą, neturi teisinės galios;

               (23)paslaugų teikėjai turėtų užtikrinti, kad jų abonentai būtų tinkamai informuojami apie sąlygas naudotis internetinėmis turinio paslaugomis kitose valstybėse narėse nei abonentų gyvenamosios vietos valstybė narė. Šiuo reglamentu teisių turėtojams sudaromos sąlygos reikalauti, kad paslaugų teikėjas imtųsi veiksmingų priemonių patikrinti, ar internetinė turinio paslauga teikiama laikantis šio reglamento. Tačiau būtina užtikrinti, kad priemonės, kurių reikalaujama imtis, būtų pagrįstos ir neviršytų to, kas būtina šiam tikslui pasiekti. Būtinos techninės ir organizacinės priemonės gali būti, pvz., IP adreso tikrinimas tam tikrais intervalais užuot nuolat stebėjus buvimo vietą, skaidrios informacijos apie tikrinimui taikytus metodus ir jo tikslus teikimas ir tinkamos saugumo priemonės. Atsižvelgiant į tai, kad tikrinimo tikslu svarbu ne vieta, o kurioje valstybėje narėje abonentas turi prieigą prie paslaugos, tikslios vietos duomenys šiuo tikslu neturėtų būti renkami ir tvarkomi. Be to, kai paslauga gali būti teikiama vien nustačius abonento tapatumą, neturėtų būti reikalaujama nustatyti jo tapatybės;

               (24)šiame reglamente laikomasi pagrindinių teisių ir principų, pripažintų Europos Sąjungos pagrindinių teisių chartijoje. Taigi, šis reglamentas turėtų būti aiškinamas ir taikomas atsižvelgiant į tas teises ir principus, visų pirma teisę į privatų ir šeimos gyvenimą, teisę į asmens duomenų apsaugą, saviraiškos laisvę ir laisvę užsiimti verslu. Tvarkant bet kokius asmens duomenis pagal šį reglamentą turėtų būti gerbiamos pagrindinės teisės, įskaitant teisę į privatų ir šeimos gyvenimą ir teisę į asmens duomenų apsaugą pagal Europos Sąjungos pagrindinių teisių chartijos 7 ir 8 straipsnius ir jie turi būti tvarkomi laikantis direktyvų 95/46/EB
                  27
                ir 2002/58/EB
                  28
               . Visų pirma paslaugų teikėjai turi užtikrinti, kad bet koks asmens duomenų tvarkymas pagal šį reglamentą turi būti būtinas ir proporcingas siekiant atitinkamo tikslo;

               (25)šiuo reglamentu nedaroma poveikio konkurencijos taisyklių taikymui, visų pirma Sutarties 101 ir 102 straipsniams. Šiame reglamente numatytos taisyklės neturėtų būti taikomos siekiant apriboti konkurenciją prieštaraujant Sutarčiai;

               (26)sutartys, pagal kurias licencijuojamas turinys, paprastai sudaromos gana ilgam laikotarpiui. Todėl, siekiant užtikrinti, kad visi Sąjungoje gyvenantys vartotojai galėtų laiku naudotis internetinių turinio paslaugų tarpvalstybiniu perkeliamumu vienodomis sąlygomis ir be nepagrįsto delsimo, šis reglamentas taip pat turėtų būti taikomas sutartims ir teisėms, sudarytoms ir įgytoms iki jo taikymo pradžios dienos, jei jos yra svarbios internetinių turinio paslaugų, teikiamų po tos dienos, tarpvalstybiniam perkeliamumui. Tai taip pat yra būtina siekiant užtikrinti vienodas sąlygas vidaus rinkoje veikiantiems paslaugų teikėjams, sudarant sąlygas paslaugų teikėjams, kurie sudarė sutartis su teisių turėtojais ilgam laikotarpiui, užtikrinti savo abonentams paslaugų tarpvalstybinį perkeliamumą nepriklausomai nuo paslaugų teikėjo galimybės pervarstyti tokias sutartis. Be to, šia nuostata turėtų būti užtikrinta, kad kai paslaugų teikėjai imasi priemonių, kurios būtinos tarpvalstybiniam jų paslaugų perkeliamumui, jie galėtų pasiūlyti viso savo internetinio turinio perkeliamumą. Galiausiai ja taip pat turėtų būti sudarytos sąlygos teisių turėtojams išvengti esamų licencijavimo sutarčių persvarstymo, kad paslaugų teikėjai galėtų siūlyti tarpvalstybinį paslaugų perkeliamumą;

               (27)kadangi reglamentas bus taikomas kai kurioms sutartims ir teisėms, įgytoms iki jo taikymo pradžios dienos, taip pat yra tikslinga numatyti pagrįstą laikotarpį nuo šio reglamento įsigaliojimo iki jo taikymo pradžios dienos – tai sudarytų sąlygas teisių turėtojams ir paslaugų teikėjams imtis reikiamų priemonių prisitaikyti prie naujos padėties, o paslaugų teikėjai galėtų iš dalies pakeisti naudojimosi jų paslaugomis sąlygas;

               (28)siekiant Sąjungoje užtikrinti internetinių turinio paslaugų tarpvalstybinį perkeliamumą yra tikslinga priimti reglamentą, kuris būtų tiesiogiai taikomas valstybėse narėse. Tai yra būtina siekiant užtikrinti vienodą perkeliamumo taisyklių taikymą visose valstybėse narėse ir jų įsigaliojimą tuo pačiu metu visoms internetinėms turinio paslaugoms. Tik reglamentu galima užtikrinti tokį teisinį tikrumą, kuris yra būtinas siekiant, kad vartotojai galėtų visapusiškai pasinaudoti tarpvalstybiniu perkeliamumu visoje Sąjungoje;

               (29)kadangi šio reglamento tikslo, t. y. pritaikyti teisinę sistemą tam, kad Sąjungoje būtų užtikrinta internetinių turinio paslaugų tarpvalstybinio perkeliamumo galimybė, valstybės narės negali deramai pasiekti dėl jo masto ir poveikio ir to tikslo būtų geriau siekti Sąjungos lygmeniu, laikydamasi Europos Sąjungos sutarties 5 straipsnyje nustatyto subsidiarumo principo, Sąjunga gali patvirtinti priemones. Pagal tame straipsnyje nustatytą proporcingumo principą šiuo reglamentu neviršijama to, kas būtina jame nurodytam tikslui pasiekti. Todėl šiuo reglamentu nedaroma didelio poveikio teisių licencijavimui ir teisių turėtojai bei paslaugų teikėjai nėra įpareigojami persvarstyti sutarčių. Be to, šiuo reglamentu nereikalaujama, kad paslaugų teikėjas imtųsi priemonių internetinių turinio paslaugų teikimo kitoje šalyje nei abonento gyvenamosios vietos valstybė narė kokybei užtikrinti. Galiausiai šis reglamentas netaikomas paslaugų teikėjams, kurie teikia paslaugas nemokamai ir kurie nenustato abonento gyvenamosios vietos valstybės narės. Todėl juo neverčiama patirti neproporcingų išlaidų,

               PRIĖMĖ ŠĮ REGLAMENTĄ:

               1 straipsnis
                  Tikslas ir taikymo sritis

                  Šiuo reglamentu nustatomas bendras metodas, kuriuo užtikrinama, kad Sąjungoje internetinių turinio paslaugų abonentai, būdami valstybėje narėje laikinai, galėtų naudotis prieiga prie tų paslaugų ir tomis paslaugomis.

               2 straipsnis
                  Apibrėžtys

                  Šiame reglamente vartojamų terminų apibrėžtys:

               (a)abonentas – vartotojas, kuris pagal internetinės turinio paslaugos teikimo sutartį su paslaugos teikėju turi prieigą prie šios paslaugos ir gali ja naudotis savo gyvenamosios vietos valstybėje narėje;

               (b)vartotojas – fizinis asmuo, kuris pagal sutartis, kurioms taikomas šis reglamentas, veikia siekdamas tikslų, nesusijusių su jo verslu, prekyba, amatu ar profesija;

               (c)gyvenamosios vietos valstybė narė – valstybė narė, kurioje abonentas nuolat gyvena;

               (d)laikinas buvimas – abonento buvimas ne savo gyvenamosios vietos, o kitoje valstybėje narėje;

               (e)internetinė turinio paslauga – paslauga, apibrėžta Sutarties dėl Europos Sąjungos veikimo 56 ir 57 straipsniuose, kurią paslaugos teikėjas teisėtai teikia internetu gyvenamosios vietos valstybėje narėje užtikrindamas jos perkeliamumą ir kuri yra audiovizualinės žiniasklaidos paslauga, apibrėžta Direktyvoje 2010/13/ES, arba paslauga, kurios pagrindinė savybė yra prieigos prie kūrinių, kitų saugomų objektų arba transliuojančiųjų organizacijų transliacijų teikimas tiek linijiniu būdu, tiek pagal pareikalavimą;

                  ši paslauga sutartomis sąlygomis abonentui teikiama:

               (1)už piniginį užmokestį arba

               (2)nemokamai, su sąlyga, kad paslaugų teikėjas nustato jo gyvenamosios vietos valstybę narę;

               (f)perkeliamumas – abonentų galimybė veiksmingai naudotis prieiga prie internetinės turinio paslaugos ir pačia paslauga gyvenamosios vietos valstybėje narėje, kai prieiga neapribota konkrečia vieta.

               3 straipsnis
                  Įpareigojimas užtikrinti internetinių turinio paslaugų tarpvalstybinį perkeliamumą

               (1)Internetinės turinio paslaugos teikėjas suteikia abonentui galimybę naudotis prieiga prie internetinių turinio paslaugų ir tomis paslaugomis jam laikinai būnant valstybėje narėje.

               (2)1 dalyje nustatytas įpareigojimas nesusijęs su jokiais internetinės turinio paslaugos teikimo kokybės reikalavimais, kurie taikomi paslaugos teikėjui, kai paslauga teikiama gyvenamosios vietos valstybėje narėje, išskyrus atvejus, kai paslaugos teikėjas aiškiai sutinka jų laikytis.

               (3)Internetinės turinio paslaugos teikėjas informuoja abonentą apie internetinės turinio paslaugos, teikiamos pagal 1 dalį, teikimo kokybę.

               4 straipsnis
                  Internetinių turinio paslaugų teikimo, prieigos prie jų ir naudojimosi jomis vietos nustatymas

               Laikoma, taip pat taikant Direktyvą 96/9/EB, Direktyvą 2001/29/EB, Direktyvą 2006/115/EB, Direktyvą 2009/24 ir Direktyvą 2010/13/ES, kad pagal 3 straipsnio 1 dalį internetinė turinio paslauga abonentui teikiama ir abonentas naudojasi prieiga prie jos ir ta paslauga tik gyvenamosios vietos valstybėje narėje.

               5 straipsnis
                  Sutartinės nuostatos

               (1)Visos sutartinės nuostatos, įskaitant susijusias su autorių teisių ir gretutinių teisių turėtojų santykiais, bet kokių kitų teisių, susijusių su internetinio turinio paslaugų turinio naudojimu, turėtojų ir paslaugų teikėjų santykiais, taip pat paslaugų teikėjų ir abonentų santykiais, kurios prieštarauja 3 straipsnio 1 daliai ir 4 straipsniui, neturi teisinės galios.

               (2)Nepaisant 1 dalies, autorių teisių ir gretutinių teisių turėtojai arba bet kokių kitų su internetinių turinio paslaugų turiniu susijusių teisių turėtojai gali reikalauti, kad paslaugų teikėjas imtųsi veiksmingų priemonių patikrinti, ar internetinė turinio paslauga teikiama pagal 3 straipsnio 1 dalį, su sąlyga, kad tokios priemonės, kurių reikalaujama imtis, yra pagrįstos ir neviršija to, kas būtina jų tikslui pasiekti.

               6 straipsnis
                  Asmens duomenų apsauga

                  Asmens duomenys pagal šį reglamentą tvarkomi, įskaitant visų pirma patikrinimų pagal 5 straipsnio 2 dalį tikslu, laikantis direktyvų 95/46/EB ir 2002/58/EB.

               7 straipsnis
                  Taikymas galiojančioms sutartims ir įgytoms teisėms

                  Šis reglamentas taikomas ir sutartims ir teisėms, sudarytoms ir įgytoms iki jo taikymo pradžios dienos, jei jos yra svarbios internetinio turinio paslaugos teikimui, prieigai prie jos ir naudojimuisi ja pagal 3 straipsnį po tos dienos.

               8 straipsnis
                  Baigiamosios nuostatos

               (1)Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               (2)Jis taikomas nuo [data: 6 mėnesiai po jo paskelbimo].

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  Bendrijos tyrimas dėl namų ūkių ir asmenų naudojimosi informacinėmis ir ryšių technologijomis (Eurostatas, 2014 m.).

                     (2)
                  Informacinės visuomenės statistika. Namų ūkiai ir asmenys (Eurostatas).

                     (3)
                  COM(2015) 192 final.

                     (4)
                  Neseniai atliktos apklausos duomenimis, 33 proc. respondentų (15–24 metų amžiaus grupėje – 65 proc.), kurie šiuo metu nėra įsigiję turinio prieigos abonemento, teigė, kad, jei jie ketintų įsigyti tokį abonementą, jiems būtų svarbu tai, ar jie turėtų prieigą prie to turinio keliaudami ar laikinai apsistoję kitoje valstybėje narėje (greitoji „Eurobarometro“ apklausa Nr. 411 „Tarpvalstybinė prieiga prie turinio internete“, 2015 m. rugpjūčio mėn.).

                     (5)

                     http://europa.eu/rapid/press-release_IP-15-5265_en.htm

                  .

                     (6)
                  Direktyva 96/9/EB dėl duomenų bazių teisinės apsaugos, OL L 077, 1996 3 27, p. 20–28.

                     (7)
                  Direktyva 2001/29/EB dėl autorių teisių ir gretutinių teisių informacinėje visuomenėje tam tikrų aspektų suderinimo, OL L 167, 2001 6 22, p. 10–19.

                     (8)
                  Direktyva 2006/115/EB dėl nuomos ir panaudos teisių bei tam tikrų teisių, gretutinių autorių teisėms, intelektinės nuosavybės srityje, OL L 376, 2006 12 27, p. 28–35.

                     (9)
                  Direktyva 2009/24/EB dėl kompiuterių programų teisinės apsaugos, OL L 111, 2009 5 5, p. 16–22.

                     (10)
                  OL L 376, 2006 12 27, p. 36–68.

                     (11)
                  OL L 178, 2000 7 17, p. 1–16.

                     (12)
                  OL L 95, 2010 4 15, p. 1–24.

                     (13)
                  Žr.

                     https://ec.europa.eu/licences-for-europe-dialogue/en/content/about-site

                  .

                     (14)

                     http://ec.europa.eu/internal_market/copyright/docs/studies/131216_study_en.pdf

                  .

                     (15)

                     http://ec.europa.eu/internal_market/copyright/docs/studies/1403_study1_en.pdf

                  .

                     (16)

                     http://is.jrc.ec.europa.eu/pages/ISG/DigEcocopyrights.html

                  ;

                     http://ec.europa.eu/sport/news/2014/docs/study-sor2014-final-report-gc-compatible_en.pdf

                  .

                     (17)

                     http://ec.europa.eu/sport/library/studies/study-contribution-spors-economic-growth-final-rpt.pdf.

                     (18)
                  SWD(2015) 271, SEC(2015) 484.

                     (19)
                  2010 m. kovo 10 d. Europos Parlamento ir Tarybos direktyva 2010/13/ES dėl valstybių narių įstatymuose ir kituose teisės aktuose išdėstytų tam tikrų nuostatų, susijusių su audiovizualinės žiniasklaidos paslaugų teikimu, derinimo, OL L 95, 2010 4 15, p. 1–24.

                     (20)
                  OL C , , p. .

                     (21)
                  OL C , , p. .

                     (22)
                  2010 m. kovo 10 d. Europos Parlamento ir Tarybos direktyva 2010/13/ES dėl valstybių narių įstatymuose ir kituose teisės aktuose išdėstytų tam tikrų nuostatų, susijusių su audiovizualinės žiniasklaidos paslaugų teikimu, derinimo, OL L 95, 2010 4 15, p. 1–24.

                     (23)
                  1996 m. kovo 11 d. Europos Parlamento ir Tarybos direktyva 96/9/EB dėl duomenų bazių teisinės apsaugos, OL L 077, 1996 3 27, p. 20–28.

                     (24)
                  2001 m. gegužės 22 d. Europos Parlamento ir Tarybos direktyva 2001/29/EB dėl autorių teisių ir gretutinių teisių informacinėje visuomenėje tam tikrų aspektų suderinimo, OL L 167, 2001 6 22, p. 10–19.

                     (25)
                  2006 m. gruodžio 12 d. Europos Parlamento ir Tarybos direktyva 2006/115/EB dėl nuomos ir panaudos teisių bei tam tikrų teisių, gretutinių autorių teisėms, intelektinės nuosavybės srityje, OL L 376, 2006 12 27, p. 28–35.

                     (26)
                  2009 m. balandžio 23 d. Europos Parlamento ir Tarybos direktyva 2009/24/EB dėl kompiuterių programų teisinės apsaugos, OL L 111, 2009 5 5, p. 16–22.

                     (27)
                  1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo, OL L 281, 1995 11 23, p. 31–51.

                     (28)
                  2002 m. liepos 12 d. Europos Parlamento ir Tarybos direktyva 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje (Direktyva dėl privatumo ir elektroninių ryšių) (OL L 201, 2002 7 31, p. 37), iš dalies pakeista direktyvomis 2006/24/EB ir 2009/136/EB, vadinamoji e. privatumo direktyva.


|

52010PC0278

 Pasiūlymas Tarybos reglamentas kuriuo iš dalies keičiamas Reglamentas (EB) Nr. 1255/96, laikinai sustabdantis autonominių Bendrojo muitų tarifo muitų taikymą tam tikriems pramonės, žemės ūkio ir žuvininkystės produktams  /* KOM/2010/0278 galutinis - NLE 2010/0148 */

	[pic] | EUROPOS KOMISIJA |Briuselis, 2010.5.26KOM(2010)278 galutinis2010/0148 (NLE)PasiūlymasTARYBOS REGLAMENTASkuriuo iš dalies keičiamas Reglamentas (EB) Nr. 1255/96, laikinai sustabdantis autonominių Bendrojo muitų tarifo muitų taikymą tam tikriems pramonės, žemės ūkio ir žuvininkystės produktamsAIŠKINAMASIS MEMORANDUMASPASIŪLYMO APLINKYBĖSKomisija, padedama Ekonominių tarifų klausimų grupės, peržiūrėjo visus jai valstybių narių pateiktus prašymus laikinai sustabdyti autonominių bendrojo muitų tarifo muitų taikymą. Pridedamas pasiūlymas yra susijęs su tam tikrais pramonės ir žemės ūkio produktais. Prašymai sustabdyti muitų taikymą minėtiems produktams buvo išnagrinėti atsižvelgiant į kriterijus, nustatytus Komisijos komunikate dėl autonominių Bendrojo muitų tarifo muitų sustabdymo ir kvotų (žr. OL C 128, 1998 4 25, p. 2). Atlikusi šią peržiūrą, Komisija mano, kad muitų taikymo sustabdymas pateisinamas pridedamo reglamento pasiūlymo I priede išvardytiems produktams. Produktai, kuriems taikomas muitų taikymo sustabdymas nebeatitinka ekonominių Sąjungos interesų, buvo išbraukti. Šio reglamento I priede išvardijami produktai, kuriems siūloma sustabdyti muitų taikymą arba nauji aprašymai, kurių formuluotės turi būti pakeistos, II priede išvardijami iš Reglamento (EB) Nr. 1255/96 priedo išbraukti produktai ir produktų aprašymai, kurie bus pakeisti I priede nurodytais naujais aprašymais. Priemonė galioja nuo 2010 m. liepos 1 d. iki 2014 m. gruodžio 31 d., siekiant šiuo laikotarpiu atlikti muitų taikymo sustabdymo konkretiems produktams ekonominius tyrimus. Po šios datos bus pratęstas arba panaikintas muitų taikymo sustabdymas, kurio panaikinimas arba pratęsimas, Komisijos ir Ekonominių tarifų klausimų grupės nuomone, yra būtinas.Sąjunga yra suinteresuota iš dalies arba visiškai sustabdyti autonominių Bendrojo muitų tarifo muitų taikymą tam tikriems naujiems produktams, neišvardytiems Tarybos reglamento (EB) Nr. 1255/96, laikinai sustabdančio autonominių Bendrojo muitų tarifo muitų taikymą tam tikriems pramonės, žemės ūkio ir žuvininkystės produktams, priede.Šis pasiūlymas atitinka žemės ūkio, prekybos, įmonių, vystymosi ir išorės santykių politiką. Šis pasiūlymas nepažeidžia šalių, sudariusių lengvatinės prekybos susitarimus su ES (pvz., BLS, AKR režimas, Vakarų Balkanų šalys kandidatės arba potencialios šalys kandidatės), interesų.KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAIKONSULTUOTASI SU EKONOMINIų TARIFų KLAUSIMų GRUPE, ATSTOVAUJANčIA KIEKVIENOS VALSTYBėS NARėS PRAMONėS įMONėMS. DėL VISų IšVARDYTų PRODUKTų, KURIų MUITAI SUSTABDYTI, SUSITARTA ARBA PRIEITA PRIE KOMPROMISO PER GRUPėS DISKUSIJAS.Apie galimus rimtus pavojus, kurių pasekmės būtų nepataisomos, neužsiminta.Šiuo pasiūlymu Sąjungos pramonė atleidžiama nuo prievolės kasmet sumokėti 29,2 mln. EUR muitų ir padidinamas jos konkurencingumas trečiųjų šalių, tiekiančių Sąjungos rinkai gatavus produktus, pramonės atžvilgiu. Jis atitinka principus, išdėstytus Komisijos komunikate dėl autonominių muitų tarifo taikymo sustabdymo ir kvotų. Siūlomu pakeitimu Europos Sąjungoje turėtų būti išsaugomos esamos ir kuriamos naujos darbo vietos.TEISINIAI PASIŪLYMO ASPEKTAIŠIO REGLAMENTO PASIūLYMO TEISINIS PAGRINDAS YRA SUTARTIES DėL EUROPOS SąJUNGOS VEIKIMO 31 STRAIPSNIS.Pasiūlymui subsidiarumo principas netaikomas, nes ši sritis priklauso išimtinei Sąjungos kompetencijai.Šios priemonės atitinka nustatytus principus, kuriais siekiama paprastinti užsienio prekybos veiklos vykdytojams taikomas procedūras, ir Komisijos komunikatą dėl autonominių muitų tarifo taikymo sustabdymo ir kvotų (OL C 128, 1998 4 25, p. 2).Remiantis Sutarties dėl Europos Sąjungos veikimo 31 straipsniu, autonominių muitų tarifų taikymo sustabdymą ir kvotas, remdamasi Komisijos pasiūlymu, kvalifikuota balsų dauguma nustato Taryba.POVEIKIS BIUDŽETUINESURINKTI MUITAI – Iš VISO 29 175 000 EUR PER METUS.NEPRIVALOMI DUOMENYSSIūLOMO REGLAMENTO I PRIEDE IšVARDYTI NAUJI PRODUKTAI, KURIų MUITAI SUSTABDOMI. II PRIEDE IšVARDYTI IšBRAUKIAMI PRODUKTAI.2010/0148 (NLE)PasiūlymasTARYBOS REGLAMENTAS[data]kuriuo iš dalies keičiamas Reglamentas (EB) Nr. 1255/96, laikinai sustabdantis autonominių Bendrojo muitų tarifo muitų taikymą tam tikriems pramonės, žemės ūkio ir žuvininkystės produktamsEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 31 straipsnį,atsižvelgdama į Europos Komisijos pasiūlymą,kadangi:1.  Sąjunga yra suinteresuota visiškai sustabdyti autonominių Bendrojo muitų tarifo muitų taikymą tam tikriems naujiems produktams, neišvardytiems Tarybos reglamento (EB) Nr. 1255/96[1] priede.2.  Reglamento (EB) Nr. 1255/96 priede išvardytus keturis produktus, kurių KN ir TARIC kodai yra 1518 00 99 10, 3907 20 20 91, 7410 11 00 10, 7410 21 00 60 ir 9031 90 85 30, reikėtų išbraukti, nes Sąjunga nebesuinteresuota, kad autonominių Bendrojo muitų tarifo muitų taikymo šiems produktams sustabdymas toliau galiotų.3.  Dvylikos Reglamento (EB) Nr. 1255/96 priede išvardytų produktų, kuriems taikomas muitų taikymo sustabdymas, aprašymą iš dalies reikia pakeisti, siekiant atsižvelgti į techninius produktų patobulinimus ir ekonomines rinkos tendencijas. Tuos produktus reikėtų išbraukti iš priedo sąrašo ir įtraukti juos iš naujo, pateikiant naujus aprašymus. Siekiant aiškumo, šio reglamento I ir II priedų pirmosiose skiltyse tuos produktus reikėtų pažymėti žvaigždute.4.  Patirtis rodo, kad būtina nustatyti datą, iki kurios galioja Reglamente (EB) Nr. 1255/96 išvardytų produktų muitų sustabdymas siekiant užtikrinti, jog būtų atsižvelgiama į technologinius ir ekonominius pokyčius. Tokia nuostata neturėtų kliudyti anksčiau nutraukti tam tikrų priemonių taikymą arba jas pratęsti pasibaigus šiam laikotarpiui, jeigu pagal 1998 m. Komisijos komunikate dėl autonominių muitų tarifų taikymo sustabdymo ir kvotų[2] nustatytus principus nurodomos ekonominės priežastys.5.  Todėl reikėtų atitinkamai iš dalies pakeisti Reglamentą (EB) Nr. 1255/96.6.  Šiame reglamente nustatytas muitų taikymo sustabdymas turi įsigalioti nuo 2010 m. liepos 1 d., todėl šis reglamentas turėtų būti taikomas nuo tos dienos ir įsigalioti nedelsiant,PRIĖMĖ ŠĮ REGLAMENTĄ:1 straipsnisReglamento (EB) Nr. 1255/96 priedas iš dalies keičiamas taip:7.  įterpiamos šio reglamento I priede nurodytiems produktams skirtos eilutės,8.  išbraukiamos produktams, kurių KN ir TARIC kodai yra nurodyti šio reglamento II priede, skirtos eilutės.2 straipsnisŠis reglamentas įsigalioja jo paskelbimo Europos Sąjungos oficialiajame leidinyje dieną.Šis reglamentas taikomas nuo 2010 m. liepos 1 d.Šis reglamentas yra privalomas visas ir tiesiogiai taikomas visose valstybėse narėse.Priimta BriuselyjeTarybos varduPirmininkasI PRIEDAS1 straipsnio 1 dalyje nurodyti produktaiKN kodas | TARIC | Aprašymas | Autonominė muito norma | Galiojimo laikotarpis |ex 1515 19 10 | 10 | Sėmenų aliejus, kurio jodo skaičius pagal ISO standartą 150:2006 yra ne mažesnis kaip 190 | 0 % | 2010.7.1-2010.12.31 |ex 1516 20 96 | 10 | Rafinuotas, balintas, hidrintas sojos pupelių aliejus, turintis dribsnių pavidalą, naudojamas kosmetikai gaminti | 0 % | 2010.7.1-2010.12.31 |ex 1516 20 96 | 20 | Kininės simondsijos aliejus, sukietintas ir peresterintas, kuriam neatlikta jokių kitų cheminių modifikacijų ir netaikytas tekstūravimas | 0 % | 2010 7 1–2014 12 31 |ex 2008 99 49 | 20 | Saldintos džiovintos spanguolės | 0 % | 2010 07 01–2014 12 31 |ex 2008 99 49 ex 2008 99 99 | 30 40 | Besėklė boizeno uogų tyrė, į kurią nepridėta alkoholio, kurios sudėtyje yra arba nėra pridėtojo cukraus | 0 % | 2010.7.1-2014.12.31 |ex 2805 30 90 | 20 | Samaris, kurio grynumas ne mažesnis kaip 99,90 % masės | 0 % | 2010.7.1-2014.12.31 |ex 2904 10 00 | 30 | Natrio p-stirensulfonatas | 0 % | 2010.7.1-2014.12.31 |ex 2904 10 00 | 50 | Natrio 2-metilprop-2-eno-1-sulfonatas | 0 % | 2010.7.1-2014.12.31 |ex 2905 19 00 | 40 | 2,6-Dimetilheptan-2-olis | 0 % | 2010.7.1-2014.12.31 |ex 2905 29 90 | 20 | Dek-9-en-1-olis | 0 % | 2010.7.1-2014.12.31 |ex 2909 30 90 | 10 | 2-(Fenilmetoksi)naftalenas | 0 % | 2010.7.1-2014.12.31 |ex 2909 30 90 | 20 | 1,2-Bis(3-metilfenoksi)etanas | 0 % | 2010.7.1-2014.12.31 |ex 2915 90 00 | 50 | Alilheptanoatas | 0 % | 2010.7.1-2014.12.31 |ex 2917 11 00 | 30 | Kobalto oksalatas | 0 % | 2010.7.1-2014.12.31 |ex 2917 19 10 | 10 | Dimetilmalonatas | 0 % | 2010.7.1-2014.12.31 |ex 2917 19 90 | 30 | Etileno brasilatas | 0 % | 2010.7.1-2014.12.31 |ex 2918 99 90 | 20 | Metil 3-metoksiakrilatas | 0 % | 2010.7.1-2014.12.31 |ex 2918 99 90 | 70 | Alil-(3-metilbutoksi)acetatas | 0 % | 2010.7.1-2014.12.31 |ex 2921 19 50 ex 2929 90 00 | 10 20 | Dietilamino-trietoksisilanas | 0 % | 2010.7.1-2014.12.31 |ex 2922 19 85 | 40 | 2-(Dimetilamino)etilbenzoatas | 0 % | 2010.7.1-2014.12.31 |ex 2922 49 85 | 15 | DL-Asparto rūgštis, naudojama maisto priedams gaminti(1) | 0 % | 2010.7.1-2014.12.31 |ex 2922 50 00 | 20 | 1-[2-Amino-1-(4-metoksifenil)-etil]-cikloheksanolio hidrochloridas | 0 % | 2010.7.1-2014.12.31 |ex 2924 29 98 | 20 | 2-Chlor-N-(2-etil-6-metilfenil)-N-(propan-2-iloksimetil)acetamidas | 0 % | 2010.7.1-2014.12.31 |ex 2926 90 95 | 70 | Metakrilnitrilas | 0 % | 2010.7.1-2014.12.31 |ex 2926 90 95 | 75 | Etil-2-cian-2-etil-3-metilheksanoatas | 0 % | 2010.7.1-2014.12.31 |ex 2929 10 00 | 15 | 3,3’-Dimetilbifenil-4,4’-diildiizocianatas | 0 % | 2010.7.1-2014.12.31 |ex 2930 90 99 | 81 | Dinatrio heksametilen-1,6-bistiosulfato dihidratas | 3 % | 2010.7.1-2014.12.31 |ex 2930 90 99 | 84 | 2-Chlor-4-(metilsulfonil)benzenkarboksirūgštis | 0 % | 2010.7.1-2014.12.31 |ex 2931 00 99 | 92 | Trimetilboranas | 0 % | 2010.7.1-2014.12.31 |ex 2933 39 99 | 20 | Vario piritiono milteliai | 0 % | 2010.7.1-2014.12.31 |ex 2933 39 99 | 30 | Fluazinamas (ISO) | 0 % | 2010.7.1-2014.12.31 |ex 2933 39 99 | 45 | 5-Difluormetoksi-2-[[(3,4-dimetoksi-2-piridil)metil]tio]-1H-benzimidazolis | 0 % | 2010.7.1-2014.12.31 |ex 2933 39 99 | 47 | (-)-trans-4-(4’-Fluorfenil)-3-hidroksimetil-N-metilpiperidinas | 0 % | 2010.7.1-2014.12.31 |ex 2933 39 99 | 48 | Flonikamidas (ISO) | 0 % | 2010.7.1-2014.12.31 |ex 2933 59 95 | 45 | 1-[3-(Hidroksimetil)piridin-2-il]-4-metil-2-fenilpiperazinas | 0 % | 2010.7.1-2014.12.31 |ex 2933 59 95 | 50 | 2-(2-Piperazin-1-iletoksi)etanolis | 0 % | 2010.7.1-2014.12.31 |ex 2933 59 95 | 55 | Tiopentalis (INNM) | 0 % | 2010.7.1-2014.12.31 |ex 2933 59 95 | 65 | 1-Chlormetil-4-fluor-1,4-diazoniabiciklo[2.2.2]oktanbis(tetrafluorboratas) | 0 % | 2010.7.1-2014.12.31 |ex 2933 59 95 | 75 | (2R,3S/2S,3R)-3-(6-Chlor-5-fluorpirimidin-4-il)-2-(2,4-difluorfenil)-1-(1H-1,2,4-triazol-1-il)butan-2-olio hidrochloridas | 0 % | 2010.7.1-2014.12.31 |ex 2933 79 00 | 60 | 3,3-Pentametilen-4-butanlaktamas | 0 % | 2010.7.1-2014.12.31 |ex 2933 99 80 | 32 | 5-[4’-(Brommetil)bifenil-2-il]-2-tritil-2H-tetrazolas | 0 % | 2010.7.1-2014.12.31 |ex 2933 99 80 | 37 | 8-Chlor-5,10-dihidro-11H-dibenz[b,e] [1,4]diazepin-11-onas | 0 % | 2010.7.1-2014.12.31 |ex 2934 10 00 | 60 | Fostiazatas (ISO) | 0 % | 2010.7.1-2014.12.31 |ex 2934 99 90 | 20 | Tiofenas | 0 % | 2010.7.1-2014.12.31 |ex 2934 99 90 | 30 | Dibenz[b,f][1,4]tiazepin-11(10H)-onas | 0 % | 2010.7.1-2014.12.31 |ex 2935 00 90 | 77 | [[4-[2-[[(3-Etil-2,5-dihidro-4-metil-2-okso-1H-pirol-1-il)karbonil]amino]etil]fenil]sulfonil]-karbamo rūgšties etilo esteris | 0 % | 2010.7.1-2014.12.31 |ex 3701 30 00 | 20 | Šviesai jautri plokštė, sudaryta iš fotopolimero sluoksnio, uždėto ant poliesterio folijos, kurios bendras storis didesnis kaip 0,43 mm, bet mažesnis kaip 3,18 mm | 0 % | 2010.7.1-2014.12.31 |*ex 3707 10 00 ex 3707 90 90 | 35 70 | Įjautrinančioji emulsija arba preparatas, kurių sudėtyje yra akrilato ir (arba) metakrilato polimerų, ir kurių ne daugiau kaip 7 % masės sudaro šviesai jautrūs rūgščių pirmtakai, ištirpinti organiniame tirpiklyje, kurio sudėtyje yra bent 2-metoksi-1-metiletilacetato | 0 % | 1.7.2010-31.12.2011 |ex 3707 10 00 | 55 | Polietileno tereftalato plėvelės ritiniai: — iš vienos pusės padengti sausu akrilo fotopolimero dervos sluoksniu, — padengti polietileno apsaugine folija | 0 % | 2010.7.1-2014.12.31 |ex 3707 90 90 | 40 | Atspindinti danga vandeniniame tirpale, kurios sudėtyje: — alkilo sulfonrūgštis be halogenų sudaro ne daugiau kaip 2 % masės ir — fluorintas polimeras sudaro ne daugiau kaip 5 % masės | 0 % | 2010.7.1-2014.12.31 |*ex 3808 92 90 | 30 | Preparatas, sudarytas iš cinko piritiono (INN) vandeninės suspensijos, turinčios: — ne mažiau kaip 24 %, bet ne daugiau kaip 26 % masės cinko piritiono (INN), arba — ne mažiau kaip 39 %, bet ne daugiau kaip 41 % masės cinko piritiono (INN) | 0 % | 1.7.2010-31.12.2013 |ex 3808 92 90 | 50 | Peparatai, kurių pagrindinė sudėtinė dalis yra vario piritionas | 0 % | 2010.7.1-2014.12.31 |ex 3808 93 23 | 10 | Herbicidas, kurio aktyvioji medžiaga yra flazasulfuronas (ISO) | 0 % | 2010.7.1-2014.12.31 |ex 3808 93 90 | 10 | Granulių pavidalo preparatas, kurio sudėtyje esantis — A3 giberelinas sudaro ne mažiau kaip 38,8 %, bet ne daugiau kaip 41,2 % masės, arba — A4 ir A7 giberelinas sudaro ne mažiau kaip 9,5 %, bet ne daugiau kaip 10,5 % masės | 0 % | 2010.7.1-2014.12.31 |ex 3824 90 97 | 05 | Metilmetakrilato monomero ir butilakrilato monomero mišinys ksileno ir butilacetato tirpale, kurio sudėtyje esantys tirpikliai sudaro daugiau kaip 54 % masės, bet ne daugiau kaip 56 % masės | 0 % | 2010.7.1-2014.12.31 |ex 3824 90 97 | 06 | Parafinas, kurio chlorinimo lygis ne mažesnis kaip 70 % | 0 % | 2010.7.1-2014.12.31 |ex 3824 90 97 | 08 | Divinilbenzeno izomerų ir etilvinilbenzeno izomerų mišinys, kurio sudėtyje esantis divinilbenzenas sudaro ne mažiau kaip 56 %, bet net daugiau kaip 80 % masės | 0 % | 2010.7.1-2014.12.31 |ex 3824 90 97 | 11 | Ne miltelių pavidalo fitosterolių mišinys, turintis masės dalimis: — ne mažiau kaip 40 %, bet ne daugiau kaip 58 %, beta sitosterolio, — ne mažiau kaip 20 %, bet ne daugiau kaip 28 %, kampesterolio, — ne mažiau kaip 14 %, bet ne daugiau kaip 23 %, stigmasterolio, — ne mažiau kaip 0 %, bet ne daugiau kaip 15 %, kitų sterolių | 0 % | 2010.7.1-2014.12.31 |ex 3824 90 97 | 21 | Akrilo rūgšties (1-metiletiliden)bis(4,1-fenilenoksi-2,1-etandiiloksi-2,1-etandiil)esterio ir akrilo rūgšties (2,4,6-triokso-1,3,5-triazin-1,3,5(2H,4H,6H)-triil)tri-2,1-etandiilo esterio bei 1-hidroksi-cikloheksil-fenilketono mišinys butanono ir tolueno tirpale | 0 % | 2010.7.1-2014.12.31 |ex 3824 90 97 | 23 | Uretano akrilatų, tripropileno glikoldiakrilato, etoksilinto bisfenolio A akrilato ir polietilenglikolio 400 diakrilato mišinys | 0 % | 2010.7.1-2014.12.31 |*ex 3824 90 97 | 44 | Ne miltelių pavidalo fitosterolių mišinys, kurio sudėtyje yra: — ne mažiau kaip 75 % masės sterolių, — ne daugiau kaip 25 % masės stanolių, skirtas stanolių/sterolių arba stanolių/sterolių esterių gamybai (1) | 0 % | 1.7.2010-31.12.2012 |ex 3824 90 97 | 66 | Pirminių tret-alkilaminų mišinys | 0 % | 2010.7.1-2014.12.31 |ex 3824 90 97 | 88 | Oligomerinis reakcijos produktas, kurio sudėtyje yra bis(4-hidroksifenil) sulfono ir 1,1’-oksibis(2-chloretano) | 0 % | 2010.7.1-2014.12.31 |*ex 3901 10 90 | 20 | Polietilenas, granulių pavidalo, kurio savitasis sunkis 0,925 (± 0,0015), lydalo indeksas 0,3 g/10 min (± 0,05 g/10 min), skirtas gaminti pūstoms plėvelėms, kurių drumstumo vertė ne didesnė kaip 6 % ir pailgėjimas plyštant (MD/TD) 210/340(1) | 0 % | 1.7.2010-31.12.2013 |ex 3902 90 90 | 60 | Nehidrinta 100 % alifatinė derva (polimeras), turinti tokias savybes: — skysta kambario temperatūroje — gauta alkenų monomerų C-5 katijoninės polimerizacijos būdu — vidutinė skaitinė molekulinė masė (Mn) yra 370 (± 50) — vidutinė molekulinė masė (Mw) yra 500 (± 100) | 0 % | 2010.7.1-2014.12.31 |*ex 3906 90 90 | 35 | Balti 1,2-etandiolio dimetakrilato-metilmetakrilato kopolimero milteliai, kurių dalelės ne didesnės nei 18 µm, netirpūs vandenyje | 0 % | 1.7.2010-31.12.2013 |ex 3907 91 90 | 10 | Miltelių pavidalo dialilftalato prepolimeras | 0 % | 2010.7.1-2014.12.31 |ex 3907 99 90 | 70 | Polietilentereftalato ir cikloheksandimetanolio kopolimeras, kurio sudėtyje cikloheksandimetanolis sudaro daugiau kaip 10 % masės | 0 % | 2010.7.1-2014.12.31 |ex 3910 00 00 | 60 | Polidimetilsiloksanas, pakeistas polietilenglikoliu ir trifluorpropilu arba nepakeistas, su metakrilato galinėmis grupėmis | 0 % | 2010.7.1-2014.12.31 |ex 3916 20 00 | 91 | Profiliai iš polivinilchlorido, naudojami lakštinėms atraminėms konstrukcijoms ir apdailai gaminti, kurių sudėtyje yra šių priedų: — titano dioksido — polimetilmetakrilato — kalcio karbonato — rišiklių | 0 % | 2010.7.1-2014.12.31 |ex 3919 10 80 | 23 | Atspindinčioji plėvelė, sudaryta iš kelių sluoksnių: — polivinilchlorido; — poliuretano su saugos nuo duomenų klastojimo, taisymo ar keitimo arba dauginimo užrašais vienoje pusėje ir su stiklo mikrosferų sluoksniu kitoje pusėje; — iš saugos ir (arba) oficialaus žymens sudaryto sluoksnio, kurio vaizdas priklauso nuo stebėjimo kampo; — metalizuoto aliuminio; — ir adhezyvo, iš vienos pusės padengto nuimama apsaugine plėvele | 0 % | 2010.7.1-2014.12.31 |ex 3919 10 80 ex 3919 90 00 | 27 20 | Poliesterio plėvelė: — iš vienos pusės padengta šilumoje išsiskiriančiais akrilo klijais, kurie atsipalaiduoja 90 ºC ar didesnėje, bet ne didesnėje nei 200 ºC temperatūroje, ir poliesterio danga, ir — iš kitos pusės nepadengta arba padengta spaudimui jautriais akrilo klijais arba šilumoje išsiskiriančiais akrilo klijais, kurie atsipalaiduoja 90 ºC ar didesnėje, bet ne didesnėje nei 200 ºC temperatūroje, ir poliesterio danga | 0 % | 2010.7.1-2014.12.31 |ex 3919 10 80 | 32 | Plėvelė iš politetrafluoretileno: — kurios storis ne mažesnis kaip 110 µm, — kurios paviršiaus varža yra 102–1014 omų, kaip nustatyta taikant bandymo metodą ASTM D 257, — kuri iš vienos pusės padengta spaudimui jautriu akrilo adhezyvu | 0 % | 2010.7.1-2014.12.31 |ex 3919 10 80 | 37 | Plėvelė iš politetrafluoretileno: — kurios storis ne mažesnis kaip 110 µm, — kurios nutraukiamasis pailgėjimas yra ne didesnis kaip 100 %, — kuri iš vienos pusės padengta spaudimui jautriu silicio adhezyvu | 0 % | 2010.7.1-2014.12.31 |*ex 3919 10 80 *ex 3919 90 00 | 40 43 | Juoda polivinilchlorido plėvelė: — didesnio kaip 30 laipsnių veidrodinio blizgesio pagal ASTM D 2457, — iš vienos pusės padengta arba nepadengta apsaugine polietileno tereftalato plėvele, o iš kitos pusės – slėgiui jautriu adhezyvu su kanalais ir nuimamu apsauginiu sluoksniu | 0 % | 1.7.2010-31.12.2011 |*ex 3919 90 00 | 19 | Skaidri lipnioji polietilentereftalato plėvelė: — be priemaišų ar pažaidų, — iš vienos pusės padengta spaudimui jautriais akrilo klijais ir apsaugine danga, o iš kitos pusės – antistatiniu cholino (joninės sudėties organinio junginio) sluoksniu, — padengta arba nepadengta dulkėms atspariu modifikuotojo ilgos grandinės alkilų eilės organinio junginio spausdintiniu sluoksniu, — ne mažesnio kaip 54μm, bet ne didesnio kaip 64μm bendro storio (be dangos), ir — ne mažesnio kaip 1295mm, bet ne didesnio kaip 1305mm pločio | 0 % | 1.7.2010-31.12.2013 |ex 3919 90 00 | 22 | Juoda plėvelė iš polipropileno: — didesnio negu 20 laipsnių veidrodinio blizgesio, nustatyto taikant bandymo metodą ASTM D2457, — kurios viena pusė padengta arba nepadengta apsaugine polietileno tereftalato plėvele, o kita pusė padengta slėgiui jautriu adhezyvu su kanalais ir nuimamu apsauginiu sluoksniu | 0 % | 2010.7.1-2014.12.31 |ex 3919 90 00 | 24 | Atspindintysis laminuotas lakštas: — sudarytas iš epoksidinio akrilato sluoksnio su taisyklingos formos įspaudų raštu vienoje pusėje, — iš abiejų pusių padengtas vienu arba keliais plastikinės medžiagos sluoksniais, — iš vienos pusės padengtas lipniu sluoksniu ir nuimama apsaugine plėvele | 0 % | 2010.7.1-2014.12.31 |ex 3919 90 00 | 26 | Etileno vinilacetato plėvelė: — kurios storis ne mažesnis kaip 100 μm, — iš vienos pusės padengta spaudimui arba UV spinduliams jautriais akrilo klijais ir poliesterio sluoksniu | 0 % | 2010.7.1-2014.12.31 |ex 3919 90 00 | 28 | Polivinilchlorido arba polietileno, arba kokio nors kito poliolefino plėvelė: — ne mažesnio kaip 65 μm storio, — iš vienos pusės padengta ultravioletinei spinduliuotei jautriais akrilo klijais ir poliesterio danga | 0 % | 2010.7.1-2014.12.31 |*ex 3919 90 00 | 37 | Polivinilchlorido plėvelė, jautri ultravioletinei spinduliuotei: — ne mažesnio kaip 78 μm storio, — iš vienos pusės padengta klijų sluoksniu ir nuimama plėvele, — kurios adhezijos stipris ne mažesnis kaip 1 764 mN/25 mm | 0 % | 2010.7.1-2014.12.31 |ex 3920 59 90 | 20 | Atspindintysis laminuotas lakštas, sudarytas iš epoksiakrilato sluoksnio su taisyklingos formos įspaudų raštu vienoje pusėje, padengtos iš abiejų pusių vienu arba daugiau sluoksnių plastikinės medžiagos | 0 % | 2010.7.1-2014.12.31 |ex 3920 62 19 ex 3920 62 19 | 24 26 | Polietileno tereftalato plėvelė, kurios storis yra ne mažesnis kaip 186 µm, bet ne didesnis kaip 191 µm, iš vienos pusės padengta matricos pavidalo akrilo sluoksniu | 0 % | 2010.7.1-2014.12.31 |*ex 3920 62 19 *ex 3920 62 19 | 75 77 | Skaidri polietilentereftalato plėvelė: — iš abiejų pusių padengta organinių medžiagų, kurių pagrindas akrilas, sluoksniu, kurio storis ne mažesnis kaip 7 nm, bet ne didesnis kaip 80 nm, — kurios paviršiaus įtemptis ne mažesnė kaip 36 dinos/cm, bet ne didesnė kaip 39 dinos/cm, — kurios šviesos pralaidumas didesnis nei 93 %, — kurios drumstumo vertė ne didesnė nei 1,3 %, — kurios bendras storis ne mažesnis kaip 10 μm, bet ne didesnis kaip 350 μm, — kurios plotis ne mažesnis kaip 800 mm, bet ne didesnis kaip 1 600 mm | 0 % | 1.7.2010-31.12.2013 |ex 3920 91 00 | 51 | Polivinilbutiralio plėvelė, kurios sudėtyje yra ne mažiau kaip 25 %, bet ne daugiau kaip 28 % masės triizobutilfosfato, naudojamo kaip plastifikatorius | 0 % | 2010.7.1-2014.12.31 |ex 3920 91 00 | 52 | Plėvelė iš polivinilbutiralio: — kurios ne mažiau kaip 26 %, bet ne daugiau kaip 30 % masės sudaro trietilenglikolio bis(2-etilheksanoatas) kaip plastifikatorius, — kurios storis ne mažesnis kaip 0,73 mm, bet ne didesnis kaip 1,50 mm | 0 % | 2010.7.1-2014.12.31 |ex 3921 90 55 ex 7019 40 00 | 25 20 | Prepregų lakštai arba ritiniai, kurių sudėtyje yra poliimido dervos | 0 % | 2010.7.1-2014.12.31 |ex 3921 90 55 | 30 | Prepregų lakštai arba ritiniai, kurių sudėtyje yra bromintos epoksidinės dervos, sustiprinti stiklo audiniu, kurių: — srautas nedidesnis kaip 3,6 mm (kaip nustatyta taikant IPC-TM 650.2.3.17.2 metodą), ir — stiklėjimo temperatūra (Tg) yra aukštesnė kaip 170 °C (kaip nustatyta taikant IPC-TM 650.2.4.25 metodą) ir kurie skirti gaminti spausdintines schemos plokštes(1) | 0 % | 2010.7.1-2014.12.31 |ex 6909 19 00 | 20 | Silicio nitrido (Si3N4) rutuliukai | 0 % | 2010.7.1-2014.12.31 |ex 7019 19 10 | 55 | Stiklo virvė, impregnuota guma arba plastiku, gauta iš K arba U stiklo gijų, kurios sudėtyje esantis: — magnio oksidas sudaro ne mažiau kaip 9 %, bet ne daugiau kaip 16 %, — aliuminio oksidas sudaro ne mažiau kaip 19 %, bet ne daugiau kaip 25 %, — boro oksidas sudaro ne mažiau kaip 0 %, bet ne daugiau kaip 2 %, — kurios sudėtyje nėra kalcio oksido, padengta lateksu, turinčiu bent rezorcinolio formaldehido dervos ir chlorsulfoninto polietileno | 0 % | 2010.7.1-2014.12.31 |ex 7325 99 10 | 20 | Karštuoju būdu cinkuoto kaliojo ketaus, naudojamo žemės inkarams gaminti, inkaro galva | 0 % | 2010.7.1-2014.12.31 |*ex 7410 21 00 | 30 | Poliimido plėvelė, kurioje yra arba nėra epoksidinės dervos ir (arba) stiklo pluošto, iš vienos arba abiejų pusių padengta varine folija | 0 % | 1.7.2010-31.12.2013 |*ex 8108 20 00 | 20 | Iš titano ir titano lydinių lydyti ne didesnio kaip 380 mm skersmens neapdoroti luitai | 0 % | 1.7.2010-31.12.2013 |ex 8414 30 81 | 50 | Šaldymo įrenginiuose naudojami sandarūs arba pusiau sandarūs kintamo greičio sraigtiniai kompresoriai, kurių vardinė galia ne mažesnė kaip 0,5 kW, bet ne didesnė kaip 5 kW, o darbinis tūris ne mažesnis kaip 35 cm3 | 0 % | 2010.7.1-2014.12.31 |ex 8418 99 10 | 50 | Šaldymo įrenginiuose naudojami garintuvai, pagaminti iš aliuminio plokštės ir vario ritės | 0 % | 2010.7.1-2014.12.31 |ex 8418 99 10 | 60 | Šaldymo įrenginiuose naudojami iš dviejų koncentrinių vario vamzdelių sudaryti kondensatoriai | 0 % | 2010.7.1-2014.12.31 |ex 8501 31 00 | 40 | Nuolatinio žadinimo nuolatinės srovės variklis: — kuris turi daugiafazę apviją, — kurio išorinis skermuo yra ne mažesnis kaip 30 mm, bet ne didesnis kaip 75 mm, — kurio vardinis greitis ne didesnis kaip 15000 rpm, — kurio galia ne mažesnė kaip 45 W, bet ne didesnė kaip 300 W, — kurio maitinimo įtampa yra ne mažesnė kaip 9 V, bet ne didesnė kaip 25 V | 0 % | 2010.7.1-2014.12.31 |*ex 8504 40 90 | 40 | Puslaidininkių galios moduliai: — turintys galios tranzistorius, — turintys integrinius grandynus, — turintys arba neturintys diodų ir termistorių, — darbinė įtampa yra ne didesnė kaip 600 V, — turintys ne daugiau kaip tris elektros lizdus, iš kurių kiekvienas turi du elektros jungiklius (MOSFET (metalo, oksido ir puslaidininkio tranzistorių) arba IGBT (dvipolius tranzistorius su izoliuota užtūra)) ir vidinius diskus, — turintys RMS (vidutinės kvadratinės vertės) srovę, kurios stipris yra ne didesnis kaip 15,7 A | 0 % | 1.7.2010-31.12.2013 |ex 8516 90 00 | 60 | Giliosios elektrinės gruzdintuvės vėdinimo įrenginys: — turintis varikliuką, kurio galia yra 8 W, esant 4600 sūkių per minutę, — valdomas elektroninės grandinės, — veikiantis esant 110 °C ar aukštesnei aplinkos temperatūrai, — turintis termoreguliatorių | 0 % | 2010.7.1-2014.12.31 |ex 8521 90 00 | 20 | Skaitmeninis vaizdo rašytuvas: — neturintis standžiojo disko diskasukio, — turintis DVD-RW diską arba jo neturintis, — turintis judesio aptikimo funkciją, — turintis USB nuoseklųjį prievadą, skirtas CCTV stebėjimo sistemoms gaminti (1) | 0 % | 2010.7.1-2014.12.31 |ex 8522 90 49 ex 8527 99 00 ex 8529 90 65 | 60 10 25 | Spausdintinės plokštės sąranka, kurią sudaro: — radijo imtuvas (galintis priimti ir dekoduoti radijo signalus ir juos perduoti sąrankos viduje), negalintis apdoroti signalų, — mikroprocesorius, galintis priimti nuotolinio valdymo pranešimus ir valdyti imtuvo mikroschemą, skirta namų pramogų sistemoms gaminti(1) | 0 % | 2010.7.1-2014.12.31 |ex 8522 90 49 ex 8527 99 00 ex 8529 90 65 | 65 20 40 | Spausdintinės plokštės sąranka, kurią sudaro: — radijo imtuvas, galintis priimti ir dekoduoti radijo signalus ir juos perduoti sąrankos viduje, turintis signalų dekoderį, — radijo dažnių (RD) nuotolinio valdymo pultelis, — infraraudonųjų spindulių nuotolinio valdymo signalų siųstuvas, — SCART signalų generatorius, — televizoriaus būsenos jutiklis, skirta namų pramogų sistemoms gaminti(1) | 0 % | 2010.7.1-2014.12.31 |ex 8525 80 19 | 25 | Nuotolinio valdymo infraraudonųjų spindulių vaizdo kamera (pagal standartą ISO/TS 16949): — kuri yra jautri 8–14 μm spektro bangoms, — kurios skiriamoji geba yra 324 × 256 pikselių, — kurios svoris ne didesnis kaip 400 g, — kurios matmenys ne didesni kaip 70 mm × 67 mm × 75 mm, — turintis vandeniui nepralaidų korpusą ir transporto priemonėms tinkamą kištuką, — kurios išėjimo signalo nuokrypis esant numatytai veikimo temperatūrai yra ne didesnis kaip 20 % | 0 % | 2010.7.1-2014.12.31 |ex 8525 80 19 | 35 | Vaizdą skenuojančios vaizdo kameros, turinčios: — sistemą „Dynamic overlay lines“, — NTSC vaizdo išvesties signalą, — 6,5 V įtampą, — ne mažesnę kaip 0,5 lux apšvietą | 0 % | 2010.7.1-2014.12.31 |*ex 8704 23 91 | 20 | Transporto priemonės važiuoklė su savaiminio uždegimo varikliu, kurio cilindrų darbinis tūris ne mažesnis kaip 8 000 cm³, ir kabina, sumontuota ant 3, 4 arba 5 ratų, kurių bazė ne trumpesnė kaip 480 cm, be darbo įrenginių | 0 % | 1.7.2010-31.12.2012 |(*) | Iš dalies pakeistas KN arba TARIC kodas arba prekės aprašymas |II PRIEDAS1 straipsnio 2 dalyje nurodyti produktaiKN kodas | TARIC |ex 1518 00 99 | 10 |* ex 3707 10 00 | 35 |* ex 3808 92 90 | 30 |* ex 3824 90 97 | 44 |* ex 3901 10 90 | 20 |* ex 3906 90 90 | 35 |ex 3907 20 20 | 91 |* ex 3919 10 80 | 40 |* ex 3919 90 00 | 19 |* ex 3919 90 00 | 37 |* ex 3919 90 00 | 43 |* ex 3920 62 19 | 75 |* ex 3920 62 19 | 77 |ex 7410 11 00 | 10 |* ex 7410 21 00 | 30 |ex 7410 21 00 | 60 |* ex 8108 20 00 | 20 |* ex 8504 40 90 | 40 |* ex 8704 23 91 | 20 |ex 9031 90 85 | 30 |(*) | Sustabdymas, susijęs su Reglamento 1255/96 priede nurodytu produktu, kurio KN arba TARIC kodas arba produkto aprašymas yra iš dalies keičiamas šiuo reglamentu |FINANSINĖ TEISĖS AKTO PASIŪLYMO, KURIO POVEIKIS BIUDŽETUI SUSIJĘS TIK SU PAJAMOMIS, PAŽYMAPASIŪLYMO PAVADINIMASTarybos reglamento, kuriuo iš dalies keičiamas Reglamentas (EB) Nr. 1255/96, laikinai sustabdantis autonominių Bendrojo muitų tarifo muitų taikymą tam tikriems pramonės, žemės ūkio ir žuvininkystės produktams, pasiūlymas.BIUDŽETO EILUTĖSSKYRIUS IR STRAIPSNIS: 12 SKYRIUS, 120 STRAIPSNIS.Atitinkamais metais biudžete numatyta suma: 14 079 700 000 EUR.FINANSINIS POVEIKIS( Pasiūlymas neturi finansinio poveikio.X Pasiūlymas neturi finansinio poveikio išlaidoms, bet turi tokį finansinį poveikį pajamoms:(mln. EUR dešimtųjų tikslumu)Biudžeto eilutė | Pajamos[3] | 6 mėn. laikotarpis prasideda mmmm/mm/dd | [Metai : 2010 m. antrasis pusmetis] |120 straipsnis | Poveikis nuosaviems ištekliams | 2010 07 01 | -14,6 |Padėtis pradėjus taikyti priemonę |[2011–2014] |120 straipsnis | -29,2 per metus |KOVOS SU SUKČIAVIMU PRIEMONĖSBus atlikti kai kurių produktų, kuriems taikomas šis Tarybos reglamentas, galutinio vartojimo patikrinimai, remiantis Komisijos reglamento (EEB) Nr. 2454/93, išdėstančio Bendrijos muitinės kodekso įgyvendinimo nuostatas, 291–300 straipsniais.KITOS PASTABOSSIEKIANT NEPRATęSTI TAM TIKRų MUITų SUSTABDYMO, KURIS DAUGIAU NEBEREIKALINGAS, BUVO NUSTATYTA GALIOJIMO PABAIGOS DATA. TODėL ATSIžVELGUS į šIAS PRIEMONES BūTų IšVENGTA NEREIKALINGOS BIUDžETO NAšTOS.Šiame pasiūlyme pateikti privalomi galiojančio reglamento pakeitimai siekiant atsižvelgti į:1. pateiktus ir patvirtintus naujus prašymus dėl muitų taikymo sustabdymo;2. techninius produktų patobulinimus ir ekonomines rinkos tendencijas, dėl kurių panaikinamas galiojantis tam tikrų muitų taikymo sustabdymas.PapildymasBe pakeitimų, susijusių su aprašymų pasikeitimais, šiame priede nurodomi 90 nauji produktai. Dėl šių produktų, kurių muitai sustabdyti, nesurinkti muitai, apskaičiuoti atsižvelgiant į numatomą importą į prašančiąją valstybę narę 2010 m. antrąjį pusmetį ir 2011–2014 m., sudaro 22,1 mln. EUR per metus.Tačiau, remiantis ankstesnių metų statistiniais duomenimis, šią sumą privalu padidinti taikant 1,8 dydžio vidutinį koeficientą, siekiant atsižvelgti į importą į kitas valstybes nares, kuriose sustabdomas tų pačių muitų taikymas. Tai reiškia, jog pajamos sumažės maždaug 39,8 mln. EUR per metus .Produktų išbraukimas4 produktams vėl pradėti taikyti muitai, todėl jie išbraukti iš šio priedo. Tai reiškia, kad ištekliai padidės 0,9 mln. EUR, remiantis prašymais dėl muitų taikymo sustabdymo arba turimais statistiniais duomenimis (2009 m.).Numatomos šios priemonės išlaidosRemiantis turimais statistiniais duomenimis (2009 m.) galima apskaičiuoti, kad dėl šio reglamento pajamos sumažės 39,8 – 0,9 = 38,9 mln. EUR (bendra suma, įskaitant dėl muitų surinkimo patiriamas išlaidas) x 0,75 = 29,2 mln. EUR per metus laikotarpiu nuo 2010 07 01 iki 2014 12 31.Tradiciniais nuosavaisiais ištekliais laikomų įplaukų sumažėjimas kompensuojamas valstybių narių įnašais, pagrįstais BNP.[1] OL L 158, 1996 6 29.[2] OL C 128, 1998 4 25, p. 2.[3] Tradicinių nuosavų išteklių atveju (žemės ūkio mokesčiai, cukraus mokesčiai, muitai) turi būti nurodytos grynosios sumos, t. y. bendros sumos atskaičius 25 % surinkimo išlaidų.